
D 
iahuebs Corte a trata e caso contra un ambtenaar kende 
na punto di cumpli 25 aña di servicio a hay’e dilanti 
mesa berde acusa di malversacion. Awo Hues ta bay studia 
si e acusacionnan haci contra dje, malversacion como amb- 
tenaar ta proba. 


Su abogado mr. Hart ta duda cu esaki por tuma luga mirando 
cu no ta na su trabou el a tuma e placa ora cu e tabata trah- 
ando. Tur e sucedido a sosode pafo di su oficina, pa loke ta 
e tumamento di placa di hende. Y e no a traha un recibo cu 
nan por culpe tampoco di falsificacion di documento. 


Loke cu a resalta den e caso aki ta e 
sistema deficiente cu tin den Ministerio 
Publico. Falta un structura bin pasobra ta 
imposibel cu no a mira loke cu a sosode y ta 
pa puro casualidad a detecta e casoo aki. 


E sistema deficiente cu tin na Ministerio Publico, unda no tin 
un bon forma pa pago di boet a causa cu tipo di iregularidad 
manera esun cometi door di e empleado Marlyn Gomez por 
a tuma luga. E señora di poco mas cu 50 aña y casi 25 aña 
di servicio diahuebs e tabata den Corte acusa di a malversa 
placa di OM. El a admiti. For di aña 2020 caba tur hende sa 
cu mester haci cita pa por paga boet. Con e hendenan aki no 
tabata sa, ta un gran pregunta. 


E acusacion ta papia di malversacion den e periodo di januari 
2017 te cu december 2021. El a comete esaki como un 
ambtenaar, of malversacion siendo den servicio di e depar- 
tamento; of desfalco si e otronan no keda proba. 


E di dos acusacion ta falsificacion di documento (recibo) 
cometi den e mesun periodo cu esun ariba menciona. 
Ta trata di un señora kende, segun el a conta, a bay haci 
hendenan cu e conoce fabor di hiba e placa di pago pa nan 
boet na OM, unda cu e ta traha. Pero eseynan a sosode na 
momento cu e tabata pasando den un situacion financiero 
hopi dificil. El a keda cu e placa pa paga su debenan en bes 
di paga e boet. 


Pa tapa e situacion el a haci cambio den e sistema pa mustra 
comosifuera e hendenan aki a paga boet. Pero e forma cu el 
a hacie no tabata corecto y asina a bin descubri esaki. 
OM a bini cu un lista di personanan cu supuestamente a 


paga nan boet pero e no ta aparece den e sistema. E señora 
a admiti di a ricibi placa for di cinco (5) persona cu e conoce. 
Pero e otronan e no sa kendenan e ta. “Mi cliente no por 
dera tur e mortonan den OM,” Abogado mr. Hart a duna di 
conoce. Su cliente ta admiti di a comete un eror, e ta consci- 
ente cu loke el a haci ta fout, a wordo treci dilanti durante 
tratamento di e caso. 


Loke cu a resalta cu ta e funcionario aki na aña 2018 a gana 
un premio miyonario di Lotto. E placa aki el a uza pa paga su 
debenan, cumpra un auto y construi e cas. E no a keda cu 
nada di placa. Y su situacion a bira dificil pasobra e casa no 
ta traha y tin un yiu malo. 


Aworaki mes e ta geschorst te ora 
cu tin resultado den e caso aki. 
Mientrastanto el a dicidi pa cuminsa 
busca trabou toch, pero sin resultado y 
esaki tin’e preocupa e abogado a bisa. 


Specialmente pa e caso aki a trece un fiscal for di Corsou, 
kende a bisa cu e caso ta proba y tur e pruebanan tey cu 
declaracion di diferente testigo. A bisa e acusado cu aki ta 
trata di un hecho hopi serio y a haci mal uzo di su funcion 
como trahado di OM. A base di esaki el a pidi un castigo di 
240 ora di trabou pa comunidad of 120 dia cera; un castigo 
di 3 luna condicional y tres aña di prueba. 


Su abogado mr. Hart a splica Corte cu loke su cliente a haci 
ta malo. Pero e acusacion prome ni di dos por wordo proba. 
E no a falsifica recibo pasobra ta den computer el a haci e 
cambio. Y e no a malversa placa di OM pa motibo e placa 
no a yega na Ministerio Publico mes. Ademas, e suma no ta 
cuadra tampoco. No ta tur e nombernan riba e lista di OM e 
conoce. El a haci fabor na solamente hendenan cu e conoce 
y ora conta loke nan a bisa cu nan a paga, e no ta yega 3 mil 
florin. 


Ademas, el a haya cu su cliente a wordo hopi castiga publi- 
camente ora cu a publica su potret y su nomber, y OM tambe 
a saca un declaracion. Mientras cu den un caso similar den 
otro departamento no tabatin publico ni di comunicado ni di 
e informacion. 


Dia 29 di september tin sentencia. 


Ambtenaar ex miyonario 
acusa di malversacion 

P 
laca no ta yega, prijsnan di comestibel ta sigui aumen- 
ta siman tras di siman y aki tin hopi hende ta bay haci 
compra den supermercadonan, caminda na tin cu conta pri- 
js di tur loke nan piki for di reki, pa asina mira si nan tin su- 
ficiente placa pa cubri e mercancianan. 


Na un supermercado grandi riba Boulevard, por mira e trend 
nobo cu tin ultimo lunanan caba andando, esta cu clientenan 
ta laga un of mas producto na caha, ya cu placa no ta yega 
pa paga pa esakinan. 


Sea e mama of tata den un situacion asina tin cu opta cual 
ta e productonan di gran necesidad cu nan tin cu hiba cas 
pero tin ora nan ta laga ¼ di loke nan a coy den garoshi, 
atras na caha ya cu nan ta 50 florin of mas short na placa. 
AWEMainta a ser informa di situacionnan similar na otro 
negoshinan y esaki a sosode tur caminda, cu hendenan 
cumprando cosnan, cu kisas cuater of cinco luna atras nan 
por a paga sin problema cu loke nan tin den nan cartera 
pero cu awendia esaki ya no a yega pa mucho cos mas. 
Por mira cu ta manda yiunan pone articulonan bek na nan 
luga ya cu lo hiba solamente cosnan cu prome necesidad ya 
cu e placa no a yega pa cubri e otro articulonan. 


No solamente na supermercado pero segun informacion for 
di e sector bankero, tin hendenan cu a cera un hypotheek cu 
banco pero awor a dicidi di suspende e proceso ya cu mate- 
rial di construccion a subi asina hopi den corto tempo, cu e 
placa cu a fia na banco pa construi un cas, ya no ta sufici- 
ente pa cubri gasto di e construccion completo. 


Prijs di tur material di construccion a aumenta, prome cu e 
guera entre Rusia y Ukraina, cual tambe a bin haci e situa- 
cion ainda mas dificil y e parti mas serio di e tipo di situa- 
cionnan aki, ta cu e construccion no ta continua ya cu placa 
no ta yega mientras cu e cliente aki no ta bin na remarca pa 
haya ayudo financiero adicional ya cu su salario no ta yega 
pa esaki. 


Pues por lo general tin un situacion caminda semper e 
consumidor no ta Sali bon for di e crisis di inflacion cu ta 
asotando henter mundo y tambe comunidad di Aruba. 
Por mira den supermercado y cualkier otro negoshi grandi, 
con hendenan ta move cumprando loke nan tin mester pero 
c’un rapidez hopi disminui ya cu nan tin cu conta e prijs di 
productonan pa mira si nan tin suficiente cen pa cubri tur 
cos cu nan tin mester. 


B 
isa un cos y haci otro cos, esaki ta e fama cu gabinete 
Wever Croes ta hayando tanto cerca CAft como gobi- 
erno Hulandes, ya cu constantemente e gobierno di Prome 
Minister Evel;yn Wever Croes ta presenta sugerencianan na 
Hulanda y ora cu bay di acuerdo cu esakinan, e gobierno di 
Aruba ta haci net lo contrario. 


Esaki a sosode cu e asunto di 12.6% caminda Prome 
Minister a sigura trahadonan publico cu nan sacrificio ta pa 
yuda esunnan cu a perde trabou den sector priva pero ta bin 
resulta cu esaki ta un vision di gobierno cu a wordo presenta 
na Hulanda pa despues bisa sindicatonan cu ta Hulanda ta 
insisti pa cu e medida aki. 
Tin e asunto di reduccion di gasto den sector medico, mas 
tanto den AZV cu tambe tabata otro proposicion cu a bin 
riba mesa riba iniciativa di gobierno di Aruba pero mesun 


gobierno aki despues a trata di pretende cu esaki ta un plan 
di gobierno Hulandes, loke no tabata e caso. 


Awor por lesa den e reportahe di CAft riba e “uitvoeringsrap- 
portage 2022” cu ainda gabinete Wever Croes no a entrega 
e cuentanan anual di tanto 2019 y 2020l a cu CAft tin dos 
aña ta exigiendo caba pero cu nunca esaki a wordo cumpli. 
Awor tin otro asunto similar caminda den e Najaarsnota, 
NJN, ta ser mustra cu gobierno a reduci gasto di personal 
cu 7 miyon pero cu esaki realmente no ta un reduccion 
concreto mirando cu esaki ta bin dor di vries asina yama 
‘roll over’ pero tambe dor di para overtime pa trahadonan 
publico. 


Pero CAft ta mustra cu den e di dos uitvoeringsrapportage 
ta sali na cla cu contrario na un propio proposicion di gabi- 
nete Wever Croes, pa vries pago di overtime pa trahadonan 
publico, ta bin resulta cu den di prome periodo di e aña 
aki, pago di overtime a aumenta y pa logra reduci gasto di 
personal cu 7 miyon pa cumpli cu e norma di 426 miyon 
florin, CAft ta mustra cu ta necesario pa gobierno di Aruba 
realmente actua serio y vries pago di overtime na traha- 
donan di gobierno. 


Inflacion sin misericordia 


“Pone bek” birando e ‘trend’ nobo den supermercado 


Gobierno ta bisa cu e lo 
elimina overtime pero 
esaki ta bira mas halto 

D 
iadomingo atardi algun minuut pasa di 3’or un famia 
disfrutando di nan diadomingo cu cuminda y cos di 
bebe, nan bida den un rato a cambia pa 180⁰. 
Alarma a wordo bati mesora na Post di Strandpolitie pa un 
criatura (mucha muhe) cu dado momento no tawata reac- 
ciona mas. No ta mucho cla si e mucha lo tawata den lama y 
lo por a hay’e den problema cu algo otro. 


Mesora esnan eybanda wardando ambulance lo a cuminsa 
duna e prome auxilio. Minuutnan tawata manera oranan 
largo pa ambulance yega. Na yegada di ambulance mesora 
nan a cuminsa traha, cada seconde ta conta e momento ey. 
Den un tempo cortico a logra haya “pulso” y a dicidi di 
prepar’e y sali cu maximo urgencia direccion Hospital, polis 
a coopera cerando e rotondenan unda e ambulance mester 
pasa. 


Na e sitio por a scucha diferente version, uno tawata cu 


probablemente e mucha lo por a come y despues bay hunga 
of drenta lama. Esaki no ta oficial sino locual tawata circula 
na e sitio. Slachtofferhulp a wordo pidi pa bay Hospital pa 
asina duna sosten na e famia, cu ta pasando e momento 
eynan di mas dificil di nan bida. 
Un rato despues di yegada na hospital dr. Arends a constata 
cu el a fayece. Hopi forsa na famia di e angelito aki. 


Menor a haya problema 
den lama y a fayece 

E tarheta cu ta brinda un 
facilidad di credito na florin, 
cu ta recompensa’bo y 
yuda’bo logra mas! 


cmbnv.com 


Introduciendo e facilidad di credito cu 
pagonan comfortabel y cu ta recompensa’bo 
sin tur e gastonan adicional. 


Aplica awe mes! 


Un creacion 
unico y cu nos 
cliente local 
den mente. 


*Pa un tempo limita 


PA TEMPO LIMITA 
Miembrecia 
GRATIS 
pa prome aña* 


Ricibi 1% Cash Back pa 
cada compra 


Disfruta di mas recompensa, 
beneficio y siguridad cu abo 
merece 


Tuma miho control di gasto, 
cu pago mensual na bo fabor 


Cero gasto di cambio di 
moneda y transaccion 

D 
urante un conferencia di prensa di FADA, Rubiella Top- 
penberg, trahador preventivo di Fundacion Anti Droga 
Aruba (FADA) a elabora riba nan serie / documental cu ta 
bek den aire. Pa di tres aña consecutivo FADA ta lansa su di 
cuater temporada di documentario basa riba bida real. 
E documentarionan tin como meta principal pa educa, 
informa y conscientisa comunidad local riba uzo, abuso, 
salud mental, adiccion. E idea tal cu e aña aki tambe ta bay 
tin un serie di documentarionan cu hopi informacion a bin 
dilanti e aña aki. 


Dia 15 di September e prome documentario lo sali y FADA ta 
invita comunidad completo pa wak e documentario y laga e 
hobennan ta parti di esaki pasobra e informacion aki ta hopi 
importante pa nan tambe. 
“Den e trabao diario ta confronta diferente situacion y 
casonan. Ta hopi importante pa e hobennan mira e tipo di 
informacion aki pasobra esaki ta bida real. Hendenan ta bay 
papia di diferente topico manera adiccion y salud mental cu 
ta bati na porta di diferente cas. Laga nos haci bon uzo di e 
serie aki,” Toppenberg a bisa. 
E trahado preventivo di FADA a splica cu e reaccionnan pa 


loke ta e otro documentarionan tabata basta positivo. Por 
ehempel, e prome aña a enfoca riba adiccion so y esnan cu 
ta den rehabilitacion ainda. E storianan tabata hopi impac- 
tante ya cu no tin serie asina pa hopi tempo. P’esey ora cu 
a bolbe cu e temanan aki el a causa hopi impacto. Despues 
a inclui salud mental. Aña pasa tabata tin un storia di un 
juffrouw cu a papia riba depresion, ansiedad y e reaccion 
tabata enorme,. A haya reaccion di hopi cu a bisa cu el a 
duna nan forsa pa papia riba dje . E ta un empuhe pa e 
personanan,. Rubiella Toppenberg a duna di conoce. 


E aña aki ta bay tin 5 storia. Tur ta storianan diferente y e 
meta ta cla. P’esey ta pidi pa haci bon uzo di esaki. Hopi 
biaha e storianan aki ta un empuhe pa un of otro persona 
y esey ta e meta su tras, el a agrega. Pa e personanan aki 
busca ayudo tempran, na tempo. 
Amina Kelly, trahador preventivo na FADA , a splica cu e 
siguiente storianan lo ta di un hoben cu a surpasa schizo- 
frenia. E ta bay splica kico tur e ta haci pa sobrepasa esaki. 
E di dos storia ta di un hoben cu ta yiu di mama y tata adicto 
ambulante. E ta conta con esaki tabata tin un impacto riba 
dje y con el a pasa door di esaki. Tin un storia di un persona 
na Hulanda cu ta conta su storia di traumanan di infancia 
manera abuso sexual, verbal, fisico. 


Otro storia ta relata e bida di un persona cu ta bezig ta reha- 
bilita y ta bay conta con su bida tabata prome y con el a 
surpasa e crisis. Finalmente tin e storia di un persona cu a 
pasa door di ‘burnout’, ansiedad y depresion. Ta un storia 
hopi pisa cu ta bin dilanti. 
Ta trata di 5 storia hopi interesante cu e meta pa e person- 
anan eyfo sa cu tin ayudo pa loke e persona por ta pasando 
aden,el a bisa. 


Dia 15 di September FADA ta cuminsa cu su serie 


Schizofrenia, yiu di adictonan ambulante, 
burnout ta temanan di documentarionan di FADA 

SAVE THE DATE 


23-25 SEPTEMBER 


kooymanbv.com 
THERE IS ALWAYS SOMETHING TO DO 


TOOLFEST IS BACK WITH 
MORE THAN TOOLS 


D 
iadomingo durante oranan di mainta a surgi un incidente 
inespera di derame di awa na Wondpoli di Horacio Odu- 
ber Hospital. Door di e incidente aki Wondpoli lamentable- 
mente a keda completamente yena cu awa. Di biaha a bati 
alarma y un team interno a lora manga y cuminsa cu e limp- 
iesa di awa cu a core 
bastante y a causa bas- 
ta daño. 
Mirando 
cu 
ta 
un 
departamento 
asina 
esencial pa sigui brinda 
nan servicio di biaha a 
traha riba un plan pa 
asina busca solucion 
pa pashent por sigui 
ricibi e cuido necesario 
desde awe. 


INFORMACION PA 
TUR PASHENT DI 
WONDPOLI 
• Na prome luga diad- 
omingo merdia team 
di Wondpoli a yama 
pashent cu tin cita 
mayan pa asina informa 
nan di e incidente. 
Mayan nan lo sigui cu e 
pashentnan cu falta. 
• Pa casonan di emer- 
gencia 
a 
pone 
cla 
temporalmente 
un 
camber 
pa 
atende 
pashent na departa- 
mento di endoscopie cu 
ta den e mesun gang di 
Wondpoli riba dialuna y 
diamars si ta necesario. 
• Entre ayera, diado- 
mingo, y awe dialuna 
lo 
muda 
Wondpoli 
completo pa su local- 
idad anterior, esta den 
Medical Office Building 
(MOB) na e parti dilanti 
di e edificio. 


INFORMACION DEPARTAMENTO DI ADMISION 
Departamento di Admision ta muda awe, diadomingo pa 
prome piso di Medical Office Building (MOB) temporalmente 
pa asina Wondpoli por atende nan pashentnan na nan local- 
idad anterior. 


Si tin cualkier pregunta pashentnan di Wondpoli por yama 
libremente dialuna entre 7am y 3pm na 527 4200 of 597 
4405. Si tin cualkier pregunta pa departamento di Opname 
por yama na 5274000 y nan lo comunica bo persona cu e 
departamento concerni. 


Incidente inespera di 
awa ta causa daño na 
Wondpoli di HOH 

D 
urante siman cu a pasa, Minister Ursell Arends a reu- 
ni cu representantenan di piscadonan di harpoen pa 
loke ta trata nan colaboracion pa yega na un maneho di 
Spearfishing nobo. 
Ya caba pa varios siman, ministerio di naturalesa ta aten- 
diendo diferente reunionnan unda tin intercambio di cono- 
cemento y tambe proposicionnan cu ta wordo treci dilanti, 
pa asina yega na un maneho unda e practica di tira pisca y 
conservacion di naturalesa por ta den balans harmonioso. 


Pa cu e reunion a invita diferente departamentonan concerni 
pa ta presente, entre otro DLVV (Santa Rosa), DNM (Directie 
Natuur & Milieu) FPNA (Fundacion Parke Nacional Aruba) 
y Kustwacht. Involucrando e stakeholder nan cu ta atende 
directamente cu e practica y efecto di spearfishing, ta sigura 


esfuersonan conhunto pa yega na un maneho definitivo cu 
lo mester wordo regula por medio di ley y pa asina percura 
cu spearfishing por tuma luga na un forma controla, regula 
y sostenibel. 


Ministerio di naturalesa lo continua cu e reunionnan den 
e proximo siman nan, unda lo sigui delinea entre otro e 
proceso di permiso y reglanan di practica, pa asina pronto 
anuncia e maneho. 


Minister Arends ta gradici tur stakeholder y specialmente e 
grupo di piscadonan di harpoen cu ta acudi na e reunionnan 
aki y ta brinda nan conocemento y experiencia cu ta aporta 
na discusionnan sano y constructivo, cu enfoke riba metanan 
comun. 


Minister Ursell Arends: 


Ainda no a yega na e maneho di Spearfishing 


U 
n pregunta importante cu Prome Minister a ricibi du- 
rante tratamento di e Nota di Fin di Aña 2022 (Najaars- 
nota 2022) siman pasa tawata tocante di DIP. Ya pa algun 
tempo e situacion na DIP ta conoci cu tin atraso pa loke 
ta trata peticionnan pa tereno pa agricultura, residencial y 
pa inversionistanan. Prome Minister Evelyn Wever - Croes a 
splica cu ta trahando riba un solucion, sinembargo ainda no 
a logra yega na un solucion duradero pa motibo cu pa hopi 
aña e departamento tabatin metemento politico. 


Un di e causanan probabel di e situacion na DIP ta pa 
motibo di corupcion cu a tuma luga den e departamento 
di parti di ex ministernan cu tabata encarga cu e departa- 
mento. Ademas a otorga trabou na personanan pa facilita 
procesonan politicamente y consecuentemente tin hende na 
e departamento cu no por cumpli cu e trabou y atende cu 


e demanda manera cu tin. Pa motibo di e mal manehonan 
menciona, cada biaha tin un investigacion nobo cu ta inicia, 
pa cual Landsrecherche ta bay cu cahanan y file. Ora esaki 
tuma luga, tur peticion cu pa casualidad ta den e caha aki, 
tambe ta wordo hiba perhudicando esnan cu a entrega peti- 
cion pasobra no por sigui traha riba nan. 


Prome Minister Wever – Croes ta reconoce cu tin hopi 
persona cu ta trahando duro den e departamento aki y cu ta 
integro, pero lamentablemente e circunstancianan caminda 
cu cada bes tin un cos ta bin dilanti, ta strobando proces- 
onan. ‘Realidad ta cu e situacion aki tin e departamento 
manca.’ 


Finalmente, Prome Minister Wever - Croes a duna di conoce 
cu ta trahando riba algun alternativa hunto cu Departamento 
di Recurso Humano (DRH) pa yega na un solucion mas pronto 
cu ta posibel. Tanto caso Avestruz como caso Kukwisa ta 
causa atraso den DIP, pero DIP tin atencion completo di 
Gobierno di Aruba. E aña aki ta aña di inversion y di opor- 
tunidad, y DIP ta hunga un papel hopi crucial den esaki. 


Gobierno hunto cu DRH buscando 
alternativanan pa stancamento 
di peticionnan na DIP 

A 
rajet, un aerolinea Dominicano nobo di tarifa cu cos- 
to abou, recientemente a confirma cu tur Rubiano lo 
por cumpra ticket round-trip cuminsando na un tarifa di 168 
dollar cu tur impuesto inclui. E tarifa ta basa riba vuelo di- 
recto desde Aruba pa Santo Domingo.  
  
Cu e gran compromiso aki, Arajet, ta busca pa conecta Aruba 
cu Santo Domingo y su diferente experiencianan turistico y 
comercial, pero tambe pa duna un impulso na e crecemento 
y desaroyo economico di ambos pais a traves di e promo- 
cion comercial y turistico di e dos paisnan tan importante 
den Caribe, cu tin un historia comun.  
  
E fundado y CEO di Arajet, Victor Pacheco, a garantisa 
cu “Sin duda, pa Arajet, Aruba ta un destinacion cu hopi 
interes, debi na e demanda di e biaheronan cu ta bay y bin 
pa Republica Dominicana. Nos kier ofrece e habitantenan 
di Aruba un alternativa di biahe cu ta accesibel den prijs y 
cu ta cumpli cu nan expectativa di biahe di menos costo, 
cu servicio di clase mundial y cu e avionnan di mas nobo y 
efeciente riba mercado.” 
  
Asina tambe ta anuncia cu e prome vuelo di regreso fo’i 
Santo Domingo pa Aruba lo ta diabierna 16 di september. Cu 
e apertura di e destinacion aki, Arajet, ta fortelece su pres- 
encia den Caribe y ta avansa den su strategia  di expansion, 
di cual nan ta spera di transporta shete miyon pasahero pa 
aña den un periodo di cinco aña.  
  
Arajet lo yega Aruba cu un “boom”, cu tarifa abou cuminsando 
na 168 dollar round-trip incluyendo impuesto, e ticketnan 
ta disponibel riba nan website  www.arajet.com. Ademas, 
e aerolinea ta opera cu avion 737-MAX-8 completamente 
nobo, cu un capacidad pa 185 pasahero y ta priminti di e 
servicio reconoci mundialmente conoci di e Dominicanonan: 
“caluroso, amical y di un clase mundial”. 
  
Pacheco a finalisa bisando cu: “Nos ta asumi e responsabi- 
lidad di e renacemento di e aviacion Dominicano cu un ekipo 
di colaborado internacional altamente cualifica, pa garan- 
tisa cu nos operacionnan ta cumpli cu e standardnan halto 
di siguridad di e industria di aviacion mundial, mientras ta 
garantisa e mantencion completo di nos avionnan moderno.” 


ITINERARIO 
Cu e anuncio di e benta di ticket, e aerolinea a comparti e 
orarionan di vuelo cu nan lo conta cu ne p’e rutanan Santo 
Domingo - Aruba - Santo Domingo: 
  
  


Ruta 
Cantidad 
di vuelo pa 
siman 


Dia 
Orario  


Santo Domingo - Aruba  
2 
Dialuna y 
diabierna 
Salida: 12:50 
Yegada: 14:10 


Aruba - Santo Domingo 
2 
Daibierna 
y dialuna 
Salida: 15:55 
Yegada: 16:20 


Flota di avion completamente nobo 
Arajet lo cuminsa bula cu cinco avion completamente nobo, 
e Boeing 737 Max-800. Manera e aerolinea a splica, ta avion 
di e generacion di mas nobo y ta diseña pa no haci daño na 
nos medio ambiente, cu menos di 14% di combustibel, den 
comparacion cu mayoria di e avionnan single-aisle. Esaki 
lo permiti e aerolinea pa spaar den gasto di combustibel, 
mantencion y operacion y na mes momento pasa locual nan 
ta spaar p’e cliente.  
  
Expande e mercado di Santo Domingo  
Aeropuerto Internacional Reina Beatrix ta entusiasma pa e 
servicio nobo aki desde Santo Domingo cu e “player” nobo 
aki den mercado, esta Arajet. “Cu su avionnan moderno y 
amical pa nos medio ambiente, Arajet t’un tremendo adicion 
pa e mercado di Santo Domingo. Ampliacion di e frecuencia 
di nos rutanan y variedad di operador di avion na e mercado 
aki lo ta un impulso positivo pa e dinamica di biahe entre 
Aruba y Santo Domingo y lo brinda mas oportunidad na nos 
mercado VFR pa Santo Domingo. Bonbini Arajet!”, tabata 
expresion di e Air Service Development Manager di Aruba 
Airport Authority, Jo-Anne Meaux-Arends.  


Cuminsando e di dos siman di september 


Arajet lo conecta Aruba 
directamente cu Santo Domingo 

COMO e di 4 continente mas grandi, Sur America ta un 
region di extremo, mientras tin paisnan cu ta wordo azota pa 
crimen, pobresa & deprivacion, otro ta hiba bida cu entrada 
halto den un economia stabil y un ecosistema dinamico, 
prospero cu desaroyo halto. Paisnan manera Chile, Brazil 
y Argentina ta grandi den globalisacion y integracion y ta 
paga dividend y ta e paisnan mas rico di Sur America. 


10. Guyana tin entrada per capita di US$.8,524 y ta e di 
3 pais mas chikito den Sur America. Mayoria di su entrada 
ta basa riba exportacion di product agropecuario, manera 
aroz, suku, bauxite, oro y mineral. 


9. Ecuador cu entrada per capita di US$. 11,701, su 
economia ta desaroyando cu un crecemento significativo 
den e ultimo decada. E ta dependiente riba exportacion di 
producto agropecuario, manera banana, coffee, aroz, batata, 
cassava, suku. Banda di esakinan ta exporta carni di baca y 
porko, produtonan di lechi y petroleo. Turismo a crece signif- 
icativamente durante e ultimo anjanan y ta mayor contrib- 
utor na su rikesa. 


8. Paraguay su entrada per capita ta US$ 14,131, basa riba 
exportacion y ta di 6 pais cu ta produci soya, di 2 cu Stevia y 
Tungoil, di 6 cu maishi, di 10 cu trigo y di 8 cu carni di baca. 
Banda di esakinan ta exporta energia, autoparts, mientras e 
industria di paña su entrada ta significante. 


7. Peru cu un entrada per capita di US$ 14,252, basa riba 
crecemento rapido den telecomunicacion y biotecnologia na 
2019. Su entrda per capita ta US$14,252 per capita. 


6. Colombia cu un entrada di US$15,719 per capita, a 
crece ultimo 15 anja economicamente den e sector tecnico, 
mientras a registra un caida den pobresa. Petroleo ta forma 
45% di tur exportacion. 


5. Suriname a registra un entrada di US$ 15,845 per capita, 
cu exortacion di aluminium, petroleo y oro pa entre otro 
Hulanda, Merca, Canada y Antiyas Hulandes. 


4. Brazil cu entrada di US$ 16,662 per capita, unda su GDP 
(Producto Nacional Bruto) ta di 9 di mundo, nominalmente. 
Su economia mixto di agricultura, industria y servicio ta e 
exportadornan mas grandi di mundo di apelsina, coffee, 
suku, cassava, sisel, soyabeans y papaya. 


3. Argentina cu entrada di US$ 20,425 per capita, pa su 
exportacion di carni di baca y diversificacion di exportacion. 


2. Uruguay cu entrada di US$ 24,051 per capita ta e di dos 
pais mas rico di Sur America pa exportacion di lana, aroz, 
soybeans, carni, malta y lechi. E pais tin Libertad di prensa 
y ta un pais prospero. 


1. Chile cu entrada mas halto di Sur America di US$ 27.058. 
Chile ta lider den desaroyo humano, Libertad econmico, 
globalisacion, cu corupcion y homocidio hopi abao. Su 
economia ta basa riba mina, negoshi y servicio personal, 
den wholesale, retail y manufacturacion. 


Aruba nr.1 den Caribe 
Na 2019, Aruba a sali nr.1 di Caribe cu un entrada per capita 
di US$ 38.897,00. Mayoria exportacion ta su pilar economico 
nr. 1 cu ta turismo y pa exportacion via di su Freezone cu e 
siguiente productonan; tabaco, Piedra precioso y metal. Su 
industria top ta turismo, transhipment y banking. Na 2017 
a registra un GDP – Gross Domestic Product (Producto 
Nacional Bruto) di mas di $4 biyon y un crecemento annual 
di 2%. A registra un entrada per capita di US$ 38.897,00 
na 2017. 


E 10 paisnan mas rico di Sur America 


Profil Economico 

E desavio y cambio di un economia isleño manera esun di 
Aruba ta ineminente. Esaki ya cu Resistencia pa cambionan 
riba nivel global y restriccion ta un desavio hopi grandi y 
casi imposibel. 


Pa e economia arubano na e momentonan aki cu solamente 
cu 1 solo pilar economico, Resistencia na e spiral economico 
global manera cu e ta actualmente ta serca di impossible. 
Aruba tin ‘free-enterprise’, un mercado habri, unda ta asumi 
cu competencia entre entidadnan commercial lo regula e 
mercado, pero cu por wordo matiga pa formacion di cartelnan 
commercial. Esaki por tin como consecuencia un spiral bay 
abao riba nivel competitive y cu tin un impacto hopi grandi 
riba e poder di compra di consumidornan. Prijsnan halto, 
unda no tin espacio pa crea competencia sano entre parti- 
donan envolvi. Prijs halto, aumento di prijs, entrada abao, 
impuesto halto, hunto ta letal pa e crecemento y progreso 
economico. 


Ta urgente pa logra eficiencia den e aparato gubernamental. 
Den e mundo digital di awendia ta obvio cu por haci hopi 
den corto tempo. E personal den aparato gubernamental ta 
restringui e productividad y tambe e forza laboral, mirando 
cu mester importa trahadornan pa asina por cumpli cu 
demanda riba e mercado laboral. Esaki ta nifica tambe cu e 
identidad di e ‘Arubiano’ poco poco ta bay perdi y ta afecta 
e producto turistico cu yama Aruba, su authencidad y orgin- 
alidad. E gobierno di e pais ta keda enfoka riba e mercado 


di turismo cu ta haci cu e peliger di perde identidad propio, 
algo cu ta inclui den e producto turismo. 


E necesidad di invento y creacion di producto mester wordo 
refleha den nos sistema di educacion, cuminsando na edad 
hoben y inclui den e curriculum di educacion. 


Aruba ta someti na e mercado volatile di fuel cu ta haci nos 
vulnerable y menos resistente na variablenan y cambionan 
di sorpresa. Pesey ta importante pa cambio di vision con nos 
ta maneha nos economia y ta resiliente na cambio abrupto 
cu por interferi cu nos progreso, pa un economia sostenibel. 


P’esey ta hopi importante pa nos tur wak den e mesun 
direccion pa ta mas resiliente na cambio negative pa nos 
economia. Nos mes tin cu produci cierto cuminda, tin dife- 
rente Sistema cu por haci esaki, verticalmente, horizon- 
talmente cu no tin mucho espacio pa por logra planta nos 
mesun cuminda. 


Banda di esaki gobierno kier importa mas hende y bin cu 
mas hotelnan cu lo tin impacto grandi riba nos Papiamento 
y nos cultura. Inversionan mester ta basa riba sostenibil- 
idad y duradero y no riba e mesun tipo economico cu ta 
turismo. Mester por bin cu posibilidad cu ta haci exportacion 
di producto y otro den regio y mundial. E situacion global ta 
un aviso pa nos ta mas conciente di por scohe dirigi riba 
sostenibilidad y durabilidad. 


Reto pa economia Arubano 


Aruba na caminda pa un 
Aruba na caminda pa un 


horizonte mas Amplio 
horizonte mas Amplio 


Profil Economico 


12 


AWEMainta 
Dialuna, 12 September 2022 


TA imposibel pa scapa di e menasa 
global cu ta tanto paden den hogarnan 
y pafor di cas. E ta den tur organo di e 
curpa humano, e ta debilita e curazon 
y pulmon, forzando hende pa haci uso 
di inhalers pa por hala rosea miho. E ta 
un carga pisa pa salubridad publico di 
cada pais riba e mundo aki. 


E ta zona mescos cu un malesa cu por 
wordo transmiti, pero e ta tur caminda 
y e prevencion ta miho cu cura. E ta air 
pollution, e aire cu nos ta hala rosea ta 
contamina. Pero e ser humano ta ignora 
e peliger aki y ta pensa cu prevencion 
ta miho cu cura, 99% di e población 
ta hala polucion den nan rosea tur dia, 
24 ora pa dia, paden y pafor di cas. E 
dicho of slogan “prevencion ta miho 
cu cura” ta un mantra pero e contami- 
nacion di aire ta tur caminda y mester 
wordo atendi mas lihe cu por coordina 
riba nivel mundial. 


E sector priva tambe tin su rol pa 
combati e pollucion di aire door di hiba 
limpiesa cu soluccion innovativo. Aire 
contamina ta tur caminda, di huma di 
stoof di kerosine y palo, diesel, produc- 
cion di coriente cu steenkool, carbon, 
candela di mondi, incineracion pa kima 
sushi y mas. 


Ta link e cu malesa nan di curazon y 
pulmon, cancer, astma y por crea 
dementia, depresion, e ta influencia 
e desaroyo cerebral, e ta causa nace- 
mento prematuro of perdemento di 
barica despues cu a sali na estado y 
infertilidad. Y ta mata alrededor di 7 
miyon persona anualmente y ta kita 2 
aña average di bida. 


Na Iglatera un famia cu a bay bib abanda 
di un highway a perde nan you muher di 
9 aña na 2013. Causa di su morto riba 
su certificado ta para:”contaminacion 
di aire’. 
E hecho aki a hiba WHO (World Health 
Organization) pa pone linea como 


guia cu ta protégé e ser humano y 
medio ambiente. Si e guia aki por yuda 
regula calidad di aire di zona y desi- 
cionan politico, lo salba bida di hopi 
ser humano. 


Kimamento di fossil fuels y palo, basa 
riba guia di WHO lo reduci morto cu link 
na PM2.5 cu ta 80% cu ta alrededor di 
3.3 persona. E daño cu link na PM2.5 di 
polucion ta $8.1 triyon US$ na 2019, 
segun World Bank, cu ta 6.1% di GDP 
(Gross Domestic Product = producto 
domestic bruto) global. 


Cu e recomendacionnan di WHO, lo 
reduce malesa coronario di curazon 
y gasto di salubridad publico cu 380 
biyon entre 2018-2034. Esaki den 
forma di reduccion di gasto di salub- 
ridad publico y aumento den produc- 
tividad di e pais. 


Ora reconoce contaminacion di aire 
como amenasa pa salud global, e 
publico lo reconoce e peligernan. 
Paisnan cu entrada medio y mas abao, 
tin e problema mas grandi di aire sushi 
cu ta resulta den 9.1% di morto prema- 
ture. Esaki door di usa entre otro vehe- 
culonan biew cu ta usa fossil-fuels. 


Por reemplaza esakinan cu energia 
solar y bientocu lo reduce contamina- 
cion y prijs volatil di combustible cu ta 
aumenta e prijs di coriente y cuminda. 
Mester mira na e pandemia cu Covid-19 
a causa y e habilidad cu e ser humano a 
lanta y protega esnan mas vulnerabel. 


Lidernan mundial mester concientisa 
tocante air-pollution, di benificionan 
di aire limpi y solucion di e prob- 
lema, esaki den salubridad publico y e 
Sociedad completo. Esaki ta inclui cu 
dokternan y nursenan mester informa 
tur patientnan tocante e drivers ambi- 
ental di enfermedadnan y con pa mini- 
malisa e peliger di wordo expone na e 
causa di esakinan, manera den caso di 
sigaria ta causa cancer. 


E polucion cu trafico di auto ta causa 
ta peliger pa nos salud, manera astma. 
Gobierno por hiba campanja di conci- 
entisacion di e peligernan aki di parti 
di Departamento di Salubridad Publico. 
Banda di esaki monitoria y control di e 
calidad di contaminacion di aire. 
Den paisnan cu entrada abao of medio, 
tin e peso di e calidad di aire contamina, 
cu ta responsabel di 91% di mortonan 
prematuro. 


Amenaza global y peliger pa existencia di e ser humano 

MESCOS cu crisis nan anteriormente, 
e efecto den e region di Caribe ta differ- 
encia. Tin varios ehempel, aumento 
di prijs di alimento y comodidadnan 
ta afecta paisnan segun nan lugar 
riba e ‘rifa’ di comodidad y strategia 
marginal cu ta influencia e proximacion 
geografico fuertemente. 


E danjo economico ta distribui Desigual, 
hasta severo den cierto paisnan y indus- 
trianan, practicamente cero den otro. E 
nivel di dependencia di cada pais den 
e region di Caribe, pa loke ta petroleo, 
gas y otro productonan primario ta 
determina e impacto di interupcion di 
distribucion. Sinembargo ela bira mas 
cla durante e pandemia, interupcion cu 
ta algo menor den cierto region, por 
bira obstruccion den localidadnan mas 
leu. 


Apesar tin diferente factornan manera 
aumento den incertidumbre y su efecto 
riba inversion durante tempo den e 
region. Recuperacion despues di e 
pandemia di Covid a perde su efecto 
anticipa, mientras lo yega bek di e 
periodo abao di 2014-2019, cu ta un 
crecemento promedio di 0.3% di crece- 
mento economico. Esaki ta resulta den 
caida di GDP (Gross Domestic Product – 
Producto Domestico bruto). E efecto di 
caida of reduccion di un of otro como- 
didad y aumento di prijs, por ehemplo 
di gasoline, trigo of fertilizer, mester 
wordo Analisa den e context di un 
mundo den recuperacion economico y 
repercussion di e pandemia. 


Un otro factor ta e efecto den taza 
di interes halto den economia indus- 
trial como consecuencia di aumento 
di inflacion anticipa. E guera di capital 
of menos fluho di capital, tin tendencia 
cu e paisnan den regio ta un fuente 
adicional di incertidumbre financiero 
y cu ta dependiendo riba impacto di e 
taza di cambio y di inflacion. 
Aceleracion inflatorio di e paisnan den 
desaroyo por ta un otro acelador di 
inflacion den e region y ta impacta e 
contraccion monetario di e politico 
monetario local. Incertidumbre y inse- 
guridad rond di e duracion y e resul- 
tado di e conflicto ta determinante pa 
e efecto di abasticimento particular- 
mente e diferente origen y magnitude 
di abasticimento. 
Di un banda, e capacidad di produc- 
cion a keda destrui na Ucrania y di otro 
banda sanccion nan economico a keda 
imponi riba Russia, unda cu e capac- 
idad di produccion no a wordo afecta, 
pero cu por deteriora como resutado. 
Den ambos caso, efecto significante ta 
wordo spera door di aumento di prijs. 


LOKE ECLAC TA PREMIRA PA 2022 
Anja 2022, lo ta uno dificil pa e region di 
Caribe, prome den e contexto externo 
hasta prome cu guerra ta e crece- 
mento slow den actividad economico y 
comercio internacional. Esaki a wordo 
deteriora pa e conflico Ucrania-Russia, 
persistencia di Covid-19 y aumento 
di prijs di energia y cuminda. Di dos, 
e situacion na nivel domestic y carac- 
terisa pa actividad economico lento, 
inflacion subiendo y recuperacion lento 
y incomplete riba e mercado di empleo 
hibando na pobresa y inigualdad. 


IMPACTO RIBA COMERCIO 
INTERNACIONAL 
Na 2020, solamente 0.6% di e expor- 
tacion di producto a bay Russia y 
Ukrania, mientras Caribe y Sur America 


a importa 0.6% for di ambos pais. Tres 
pais a sobresali den proporcion halto di 
exportacion pa tanto Russia & Ucrania; 
Paraguay cu 5.6%, Jamaica cu 5.5% 
y Ecuador cu 4.5%. Den termino di 
importacion Brazil cu 1.8%, Bolivia cu 
1.6% y Paraguay cu 1.2% 


E exportacion for di e paisnan menciona 
ta alimento manera banana, soya, 
carni y salmao. Compra for di Russia y 
Ucrania ta inclui fertilizer y produccion 
chemico. E region ta dependiente riba 
Russia pa su importacion di fertilizers. 
E guera Russia vs Ukrania a influencia 
prijs di producto y transportacion y 
interupcion di e cadena di abastici- 
mento. E efecto di guera riba e volume 
di comercio a amplifica prijs di product 
y gasto di transportacion y interupcion 
den e cadena internacional di entrega 
di producto. 
Segun 
pronostico 
e 
crecemento 
commercial mundial a baha consider- 
ablemente, esaki pa motibo di e conflict 
na Ucrania. Na April 2022, World Trade 
Organization (WTO) a corta su proyec- 
cion di crecemento di e volumen di 
comercio mundial di producto di 4.7% 
pa 3%. 
Den termino di comercio, e efecto 
principal di e conflict den e region ta 
aumenta den prijs di petroleo, gas, 
coal, koper y nickel, maishi, harinja, 
azeta, fertilizer, pa menciona esnan 
mas importante. Esaki pa motibo cu 
Russia y Ucrania ta hunga un rol grandi 
den produccion global y comercio di e 
productonan menciona. 
E prijsnan halto ta afecta proyeccion di 
e region di Caribe pa loke ta comercio 
internacional 2022. Na 2021 ECLAC a 
proyecta un aumento di 10% di balor di 
exportacion di e region y 9% aumento 
di importacion di product. E conflict 
entre Russia y Ucrancia a percura pa 
aumento di prijs di producto tanto di 
exportacion y importacion. 


ECLAC 


Differencia grandi entre paisnan di Caribe 

D 
iadomingo madruga pa mas o menos 04.20 Central di 
Polis ta wordo notifica di un atraco cu a caba di tuma 
luga na un cas na Saliña Cerca. 
Na yegada di patruya ta bin compronde di e victima (welo) 


cu e lo mester a wordo atraca door di un hende homber cu 
ta papia bon Papiamento. E tabatin un arma di candela cual 
el a utilisa prome pa menasa e welo y exigi’e pa entrega e 
placa y ora e welo a resisti e atracado a bay busca un di 
e nietonan y utilis’e pa forsa e welo entrega e 
placa. 
Ora esaki a sosode y pa evita lo peor e welo a 
hay’e obliga pa bay den cashi coy e placa y a 
entrega esaki n’e atracado. A bay cu un suma di 
mas o menos 7 mil florin. Mirando e trauma cu 
e muchanan y e welo a pasa aden asistencia di 
Slachtofferhulp a wordo pidi. 
Atraco Team y BFTO a presenta n’e sitio pa haci 
nan investigacion. 


Di parti Cuerpo Policial ta pidi esnan cu a wak 
algo of sa algo yama e tiplijn di Polis cu ta 
11141. Ta hunto so nos por combati criminal- 
idad na Aruba. 


R E S E R V A T I O N S R E Q U I R E D 
e l e m e n t s a r u b a . c o m | + 2 9 7 5 9 2 5 8 6 8 
A D U L T S O N L Y | C A S H L E S S | N O S M O K I N G | N O G R O U P S 


L O C A T E D A T B U C U T I 
& T A R A B E A C H R E S O R T 


D 
iadomingo algo prome cu 1’or di marduga, un biaha 
mas polis mester a bay na e mesun hotel, den area di 
High Rise. E biaha aki pa un otro turista, cu lo ta bou influen- 
cia y tabata causando hopi molester, e turista no kier a com- 
porta su mes. 
Na yegada polis a papia cu ne y e no kier a rasona, no a 
keda polis nada otro cu detene e turista aki tambe y pidi pa 
e transportwagen pa hib’e warda di polis na Shaba. 
E turista aki tambe a wordo baha na e parti patras di warda, 
caminda e celnan ta. 
Segun nos a compronde cu esaki no ta prome biaha cu e 
turista aki ta wordo deteni na Aruba, den pasado tambe 
varios biaha e la wordo deteni y hiba warda di polis, por bisa 


cu ya e ta un conoci caba di polis na Aruba pasobra ta cada 
biaha cu e ta di bishita na Aruba, e lo ta haci algo robes y ta 
wordo deteni pa polis. 


Turista conoci di polis 


Ora e ta na Aruba, e ta haci algo robes y ta wordo deteni 


Atraco na un cas na Saliña Cerca 

D 
iadomingo den careda di 1’or y mey di mar- 
duga, presencia di polis a wordo pidi cu 
urgencia despues cu a topa cu un homber na 
sanger drumi riba vloer entre Hooters y Beniha- 
na Restaurant. E homber tabata mustra basta 
confundi. Na prome instante a pensa cu lo por ta 
trata di un caso di maltrato of cu e homber a cay. 
Na yegada polis a nota cu e homber tabata bas- 
ta bou influencia y lo a cay, e herida no taba- 
ta nada particular, cu e lo mester a haya aten- 
cion medico. Pa su propio siguridad y di otro 
polisnan a opta pa pidi un transportwagen 
pa asina transport’e pa warda di polis camin- 
da e lo por pasa algun ora te ora e recupera. 
Transportwagen di polis a transport’e pa warda 
di Shaba. 


D 
iasabra den careda di 12’or y 40 di marduga a sosode un accidente 
serio riba Green Corridor na altura di Wayaca Falls.  Na prome instan- 
te a bisa cu ta trata di un accident den cual un motociclista su so lo a ac- 
cidenta. E motociclista tabata riba un brommer Hayabuza color preto MFA 
915. E motociclista lo a keda seriamente herida y tawata ariba caminda 
drumi na banda di e muraya cu ta separa e corridor. Na e sitio a resulta cu 
un Kia Rio maneha pa un cabayero tambe tabata envolvi den e accidente.  
Aparentemente e motociclista lo tabata coriendo cu velocidad hopi halto 
y a dal contra e Kia Rio Shinishi pa despues perde control y cay, unda cu 
e brommer mes debi na e velocidad halto a sigui lastra un 100 meter bay 
mas pariba.  Polis a yega hopi lihe na e sitio y mesora a pidi pa presen- 
cia di ambulance cu hopi urgencia.  Tambe polis a  cera e caminda for di e  
rotonde di Airport pa rotonde Mahuma. Rapid responder di ambulance a 
yega prome y despues di un rato un ambulance a yega  na e sitio.  E para- 
mediconan despues di a trata e motociclista na e sitio, a transporte pa 
hospital e tawata na tino ora e la wordo hiba. 


Den area di Hotzone 


Homber bou influencia drumi riba vloer na sanger 


Motociclista herida den accidente ariba Green Corridor 


Brommer a bay cay 100 meter mas leu 

D 
iasabra algun minuut despues di mey ano- 
chi, a sosode un accident hopi serio den 
Caya Papa Juan Pablo II, ex Rondweg. 
Un Mitsubishi Pajero RHD, pa un of otro motibo e 
chauffeur a perde control ariba e auto, e ta subi 
acera y dal contra un troncon di un mata di kwihi 
hopi grandi. Esaki a sosode net na e T-kruising 
cu Awacatistraat. 
E impacto tabata uno hopi fuerte mes, debi cu e 
chauffeur a kibra e stuurwiel cu su pecho. Di of 
otro manera e chauffeur a sali for di e auto y a 
bay drumi riba e acera. E tabata tur na sanger y 
tabata keha di hopi dolor. Tambe e tabata keha 
di hopi sed y tabata pidi awa locual no a wordo 
duna na dje. 
Polisnan cu a yega prome na e sitio tabata trata 
na papia cu ne y bis’e pa e keda trankil, mientras 
tabata wardando riba yegada di ambulance cu 
urgencia. Lamentabel ta cu e agentenan mucho 
nan no por haci y solamente por consola e 
victima den tur su dolor wardando ariba e ambu- 
lance.  
Despues cu e paramediconan di ambulance a 
yega na e sitio, nan a trata e victima y cu urgencia 
a transport’e pa hospital. 
Mirando e gravedad di e accidente e special- 
ista di trafico na e sitio a pidi pa departamento 
tecnico di polis bin na e sitio pa haci mas inves- 
tigacion. E Mitsubishi Pajero a wordo confisca pa 
motibo cu su papelnan no tabata na ordo. 


D 
iasabra den careda di 10’or di anochi presencia di polis a wordo pidi 
cu hopi urgencia na un hotel den High Rise Area, pa un pelea entre 
turista cu lo a bay completamente for di man. 
Na yegada polis a topa cu un persona herida y cu tabata tin mester di asis- 
tencia medico. Mesora a pidi pa presencia di ambulance. Mientras polis a 
bay atende cu e otro persona, e la wordo deteni. E persona herida a wordo 
transporta pa hospital pa tratamento medico. E turista deteni a wordo 
transporta cu transportwagen di polis pa oficina di strandpolitie, caminda 
e la presenta dilanti Sub-fiscal. Despues e la wordo transporta pa Warda 
di Shaba, e no lo tabata den condicion pa wordo baha dilanti di warda di 
polis y a opta pa bah’e di biaha na e parti patras di warda, unda e celnan 
ta. Tambe por a mira polisnan bisti cu handschoen pa por a bahe’e y hib’e 
paden, su carson tabata mustra basta sushi. 


Chauffeur seriamente herida 


Accidenta den ex Rondweg na Dakota 


Pelea di turista na hotel a caba cu un persona herida y un otro deteni 

D 
iabierna anochi un parti di caminda a wordo 
cera entre Sabana Liber cu Kudawech, esaki 
tawata debi na un accidente serio entre tres auto. 
Mirando cu e accidente tawata tin hende herida a 
pone cu polisnan mester a yega lihe. 
Na yegada polis a topa ariba caminda e prome dos 
autonan y un 50 meter mas o menos mas pariba e 
di tercero. 


Tur auto a sufri hopi daño 
Den e accidente aki e pickup Isuzu maneha pa un 
homber ta esun cu a causa e accidente aki, debi cu 
e tawata tras di stuur burachi. 
Na e sitio nos a combersa cu un cabayero cu tawata 
tin su yiu drumi patras den auto y a logra scapa e 
accidente aki, door di reacciona lihe. 
Segun e la conta nos, e pickup tawata biniendo 
for di pariba no mucho duro pero ya bayendo full 
na su man robes. E chauffeur(testigo) a reageer 
y a hala pa despues e scucha e impactonan di e 
dos autonan patras. Nan si no tawata tin e mesun 
suerte. 
E prome auto cu e la dal un dama tawata na stuur y 
a resulta herida unda habitantenan a saca un stoel 
pone sinta, wardando asistencia di Paramediconan.  
Di dos auto a algun meter di e pickup carga cu mate- 
rial di construccion, unda por a scucha gritonan di 
dolor di e chauffeur di e pickup (esun cu a causa e 
accidente). 


Paramediconan cu masha cautela a bay atende 
e chauffeur aki prome, debi cu aparentemente 
tawata esun mas serio herida den e caso aki. 
Mas despues a bay saca chauffeur di e SUV y na 
ultimo e dama cu tawata mas pariba sinta ariba un 
stoel. 


Homber burachi a bira bon 
E chauffeur cu a ocasiona e accidente despues di un 
rato cu tawata den ambulance unda Paramediconan 
tawata cla pa sali direccion Hospital e homber 
Arubiano a cuminsa papia Ingles. 
Por a scucha bisa cu e no ta bay mas y cu ta polis ta 
su amigo etc., e la kita tur cos y manera un hende 
cu nada a pasa a baha. 
No a keda nada otro pa detene y pidi transport- 
wagen.  
Segun su persona e no ta fout den e accidente aki 
cu a laga otro dos chauffeur herida, unda mester a 
transporta ambos pa Hospital. 


Accidente serio entre Sabana Liber y Kudawecha 


18 


AWEMainta 
Suceso 
Dialuna, 12 September 2022 


D 
iabierna algun minuut prome cu mey anochi, presencia di 
polis y ambulance a wordo pidi riba e caminda di Solito pa 
Tanki Leendert, na altura di Cas Casuela, pa un caso di hit & 
run den cual un dama cu na momento  cu e la bay pa crusa ca- 
minda a wordo gedal pa un auto. 


Na yegada testigonan a splica polis cu un Honda Accord lo a 
pasa touch e dama y no a para pa su acto, e chauffeur a sigui 
core bay. Testigonan a tuma nota di e marca y plachi number 
di e auto, nan a duna polis esaki. Aparentemente e informacion 
tabata cuadra cu e auto cu a hit & run.  
E dama no tabata herida y no tabata desea atencion medico di 
ambulance. Polis a cancela e ambulance. E caso di hit & run aki 
a keda den man di polis pa mas investigacion. 


D 
iabierna den careda di 7’or y mey di anochi, presencia 
di polis a wordo pidi cu hopi urgencia na un adres na 
Nuñe pa un bringamento cu lo tabata bayendo for di man. 
Varios unidad di polis a bay na e adres aki, na yegada polis 
a nota cu no tabata trata di un bringamento pero mas bien 
un problema entre dos grupo cu hopi zundramento y grita- 
mento. 


Polis mesora a calma e situacion y a pidi nan pa esunnan 
cu a bin busca problema pa nan bandona e sitio. Polis 
keriendo cu cos a caba pero esaki no tabata e caso. 
Algo prome cu 10’or di anochi, un biaha mas presencia di 
polis a wordo pidi cu urgencia na e mesun adres na Nuñe 
pa motibo cu un biaha mas e grupo a bin bek y e problema 
a bolbe start. 


E biaha aki polis a actua cu man duro y a bisa nan cu si nan 
no bandona e sitio mesora, lo bay over na detene nan. Hopi 
lihe e situacion a calma y e grupo a bandona e sitio. 


Auto a pasa dal un dama 
Chauffeur a sigui core 


Polis mester a bay 
atende un problema 
2 biaha na e mesun cas 

“TA increibel cu Gabinete Wever- 
Croes ta pone den presupuesto cu ta 
bay ranca 10 miyon for di WEB/ELMAR 
mientras cu entrante 1 di october ta 
aumenta prijs di awa y coriente cu 
30%. Esaki simplemente ta un abuso 
di marca mayor”, asina e lider di frac- 
cion di AVP, mr. Mike Eman a expresa 
despues di a bati alarma tambe na 
Gobernador pa e inhusticia cu Gabinete 
Wever Croes ta cometiendo en contra 
di e pueblo. 


Eman no por compronde con ta husti- 
fica e aumento barbaro aki di awa y 
coriente pasobra WEB/ELMAR ta den 
un abismo financiero, pero di otro 
banda sin ningun berguensa ta pone 
den presupuesto cu WEB/ELMAR lo 
mester paga gobierno 10 miyon na 
dividendo. 


Den bishita y reunionnan di bario e 
lider di fraccion di AVP mr. Mike Eman 
ta bisa cu e ta haya confirmacion di e 
pobresa y di e dolor den pueblo. “Costo 
di bida ta subiendo den un forma alar- 
mante. Ta obvio cu e medidanan cu 
Gabinete Wever Croes a implementa 
durante e ultimo añanan a impacta e 
cifra di inflacion severamente. Na 2017 
ainda inflacion tabata menos cu 0%, 
esta – 0.6%. Na 2018 y 2019 esaki a 
subi drasticamente cu medidanan di 
Gabinete Wever Croes. 


Redoblacion di BBO y e hecho cu e BBO 
a wordo poni tambe riba diferente otro 
cosnan cu tabata exonera, manera 
transaccionnan bancario y seguro 
a crea un efecto inflatorio adicional. 
Riba gasolin y diesel e impacto tabata 
dobel, 12%. Tambe e eliminacion di e 
descuento di 10 cent pa liter di gasolin 
y diesel tabata tin un efecto negativo 
grandi”. Tur esaki segun e lider di frac- 


cion di AVP, ta haci Gabinete Wever 
Croes responsabel pa e pobresa alar- 
mante cu tin na Aruba. Ariba tur esaki 
awor ta bin aumento di awa y coriente 
cu 30%, paga pa remedi y aumento di 
BBO cu lo haci BBO en total 21% riba 
mayoria producto na Aruba. Alarmante 
esaki ta, segun Eman. 


E ta mustra cu den 2022 inflacion ta 
sigui e rumbo preocupante. Inflacion 
acumula dor di medidanan di Gabinete 
Wever Croes tin un impacto dramatico 
riba costo di bida. Cifranan di CBS ta 
confirma e aumento drastico aki. Segun 
cifranan di CBS e bestaansminimum pa 
un persona pa luna na December 2017 
tabata 2.066 florin y na Juli 2022 esaki 
a bira 2.440 florin, casi 500 florin mas 
pa luna pa bo por sobrevivi. E besta- 
ansminimum na 2017 pa 4 persona, 2 
adulto y 2 mucha tabata 4.338 florin 
y awor e ta 5.124 florin casi 800 mil 
florin pa luna mas pa bo por sobrevivi. 
Eman ta bisa cu e panorama socio- 


economico hustamente ta mustra un 
deteoro ultimo añanan, es decir cu e 
800 florin aki mas di gasto mensual ta 
pone cu nos pueblo ta empobreciendo 
na un forma alarmante. 


E lider di fraccion di AVP mr. Mike 
Eman ta bisa cu desde 2017 pa 2022 
no tabata tin ningun ahuste struc- 
tural di apoyo pa e poder di compra 
di comunidad. Al contrario cu e medi- 
danan y ausencia di coreccion ta atras 
e poder di compra a keda bay di 2018 
pa 2022. Cifranan di Banco Central y 
CBS ta confirma esaki. Aruba ta empo- 
breciendo den un forma penoso y alar- 
mante. 
Riba tur esaki ta keda chica tur locual 
por chica pa paga pa beneficionan 
lucrativo pa amigonan y famianan 
di Gabinete Wever-Croes. Eman ta 
enfatisa e necesidad pa un cambio y 
ta mustra cu e Aruba tin mester di un 
gobierno cu ta bay pone e BON COMUN 
atrobe como prioridad. 


Lider di Fraccion di AVP mr. Mike Eman ta denuncia abuso den presupuesto 
Evelyn Wever-Croes ta ranca 10 miyon for di 
WEB/Elmar y ta aumenta awa y coriente cu 30% 

L 
ider di MEP señora Evelyn Wever-Croes, for di Cede di 
MEP a duna un reaccion como politico riba politiconan 
oponente. Recientemente Parlamentario Benny Sevinger a 
expresa cu el a entrega keho contra Lider di MEP bisando cu 
hasta el a bay Ministerio Publico bek pa wak con ta para cu 
e keho. 


Naturalmente, Lider di MEP a remarca, cu e tambe a busca 
informacion y ta pendiente si di berdad Sevinger a entrega 
keho si of no. Segun Benny Sevinger, awor cu e ta meti den 
tanto problema legal y penal, el a entrega un keho contra 
Lider di MEP pasobra na aña 2004, 18 aña pasa, Lider di 
MEP lo a haci cosnan cu tereno y lo a gana Awg 17.5 miyon. 


“Esaki ta un mentira ya cu na 2004 mi tabata traha den 
sector priva como un abogado y consehero fiscal. Mi no 
tabata Minister di infrastructura, mi no tabata encarga 
cu tereno, mi no a bende ningun tereno. E unico tereno 
cu mi a yega di adkiri te esun cu mi cas ta construi 
riba dje cu te awe mi ta pagando hypotheek riba 
dje”, Lider di MEP a bisa enfaticamente. 


Lider di MEP, señora Evelyn Wever-Croes a expresa 
cu e mentira aki di Benny Sevinger ta un mentira 
cu tur hende por realisa cu hende cu ta den deses- 
peracion manera cu Sevinger ta aworaki, ta lansa 
e tipo di mentiranan. 


“Mi ta lamenta pasobra Benny Sevinger tin hopi 
problema andando caba riba su cuenta y ami eigen- 
lijk no kier a añadi mas na su problemanan penal, 
pero e ta pidi pe pasobra mi ta pendiente pa haya 
contesta. Si ta berdad cu Benny Sevinger a 
entrega keho riba mi, 
anto ta un keho 
falso. E tempo 
ey cu mi ta 
traha 
den 
s e c t o r 
p r i va 


mi no tabata tin nada di haber cu tereno y ora bo entrega 
keho falso riba un hende, prepara bo pasobra mi ta bin bek 
pa bo. Mi ta keha bo pa entrega keho falso cual lo añadi mas 
na bo problemanan legal. 


Awor si e no a entrega keho, mi lo entrega keho contra dje 
toch pasobra e ta susha mi nomber. Mi no por permiti cu e ta 
susha mi nomber cu cosnan cu no ta berdad. Mi kier sigura 
comunidad di Aruba, laga su expresionnan manera nan ta, 
manera ta bisa na Hulandes, ‘een kat in het mauw maakt 
rare sprongen”. Un hende den desesperacion ta haci cosnan 
straño. Ban lag’e eynan. Mi lo keda pendiente pa wak si el a 
entrega keho pero si no, ami si lo entrega keho 
pasobra e ta daña mi nomber y si el a 
entrega keho, mi lo kehe tambe 
pasobra e ta entrega keho 
falso. Mientrastanto, ban 
laga e caso Avestruz 
den man di corte. 
Hues tin suficiente 
tempo pa atende 
cu e caso. Tin 
hopi 
informa- 
cion saliendo 
afo y aki un 
luna 
nos 
lo 
scucha e vere- 
dicto’, 
Lider 
di MEP señora 
Evelyn Wever- 
Croes a duna di 
conoce. 


Reaccionando riba expresionnan di Benny Sevinger: 


“Sea Sevinger a entrega keho contra mi of no, 
ami si lo entrega keho contra dje” 

E 
pandemia di COVID a afecta Aruba su economia y nos fi- 
nansa publico. Pa surpasa e pandemia, Aruba a fia placa 
di Hulanda. A traha un debe di 1482 miyon florin. Den e ar- 
ticulo aki Minister Maduro di Finansa ta splica y ilustra na 
unda e placa di e debe aki a bay. 


Hende sin entrada y comercio a haya placa 
E debe cu a wordo traha den e pandemia a bay pa yuda 
esnan cu a keda sin entrada, pa yuda comercio wanta cupo 
di trabou y pa yuda compania chikito y mediano cubri gasto 
di operacion. Gobierno a brinda 715 miyon florin na sosten 
financiero di cual 79 miyon florin a bay na FASE pa brinda 
esnan cu a keda sin entrada un yudansa pa por a come y 
bebe durante e pandemia. 


Companianan chikito y mediano a haya 4000 florin tur 
kwartaal pa por a cubri gastonan operacional. Banda di 
esaki Gobiernio a yuda comercio tene cupo di trabou door di 
ofrece 415 miyon florin na subsidio di salario. Sin e yudansa 
aki Aruba lo a conoce caos unda hende lo a sufri di hamber, 
companianan lo a bay failliet y economia lo a kibra. 


Placa a bay pa tene fondo di SVB y AZV stabil 
Gobierno a fia placa tambe pa yuda tene e fondo social di 
SVB y esun di salubridad AZV stabiel. Mester a sigura cu 
nos grandinan por a keda conta cu nan entrada y mester a 
evita cu e fondo di salubridad por a keda mas afecta door 


di e pandemia. Tur dos fondo a keda afecta ora cu cupo di 
trabou a bay perdi, y p’esey Gobierno mester a percura pa 
yena e deficit cu a resulta door di falta di entrada. 


Cubri entrada di Gobierno cu a cay atras cu 834 miyon 
florin 
Banda di e yudansa brinda na esnan sin entrada, na comercio 
y na e fondonan di AZV y SVB, e debe a cubri e entrada di 
Gobierno cu a cay atras ora cu 1/3 parti di nos economia a 
bay perdi door di medida pa contene e contagio di COVID. 
E entrada di Gobierno a cay atras cu 834 miyon florin. Den 
aña 2020 e perdida tabata 352 miyon florin, den aña 2021 
e tabata 334 miyon florin y den aña 2022 e perdida tabata 
149 miyon florin. Pa por a sigura cu Pueblo por a keda ricibi 
e nivel di servicio di Gobierno mester a percura pa cubri e 
entrada perdi. 


E debe a bay pa cubri necesidad y no luho 
Prome cu e pandemia Aruba tabata tin un debe grandi caba 
cu tabata core den 4000 miyon florin. Te cu aña 2009 e 
debe acumula den 27 aña tabata core den 2000 miyon florin 
y despues den un periodo di apenas 4 aña ta wordo redobla. 
E tempo eynan no tabata tin pandemia pues ta debe cu a 
wordo crea ta haci intencionalmente y no pa necesidad. Den 
pandemia a fia placa, traha debe pa por a cubri necesidad di 
un Pueblo y no pa luho. Pa e debate publico riba ken a traha 
debe ta importante pa haci e distincion aki. 


Minister Maduro di Finansa ta splica e efecto 
di COVID riba finansa publico di Aruba 

D 
1ia 7 di September e prome dia di 
e caso di Benny Sevinger a tuma 
luga. Un dia den cual hopi hechonan di 
corupcion y soborno tabata evidente. 
Hues a puntra Benny con e procedu- 
ra tabata na DIP pa erfpacht, dus si bo 
tin cu meld na DIP, si tin condicionnan 
aplicabel y pa despues akkoord verk- 
laren. Benny a bisa cu e tabata firma 
tur cos ‘dezerzijds geen bezwaar’. 


Hues a comenta cu pa e trahadornan di 
DIP, nan tabata considera cada docu- 
mento cu Benny tabata firma dezer- 
zijds akkoord como un opdracht di e ex 
minister, sinembargo Benny a contesta 
cu DIP mester a haci su trabao. E 
ora hues a puntra Benny si e tabata 
manera ‘un stempel machine’ y Benny 
a contesta cu si. 


Un Benny cu ta gusta tuma su tempo 
pa yama coalicion stempel parla- 
ment, awo ta wordo yama pa Hues un 
Stempel Minister, cual declaracion el 
a bay di acuerdo cu ne. Remarcabel 
ta tambe cu diripiente e no sa nada. E 
no sa di ken e terenonan ta, cuanto a 
paga pa nan, kende e dun’e donacion, 
cuanto placa el a ricibi, ki tempo el a 
ricibi’e, e no ta reconoce niun hende 
mas, diripiente Benny a perde memoria 
di tur cos. Por ta e ta kere cu Hues lo 
guli e “stempel” ey! Aki ta sigui algun 
hechonan di e caso; 


Hues a remarca cu OM a haya documen- 
tonan, firma cu ‘dezerzijds akkoord’ cu 
no tabata registra na DIP, Hues a puntra 
Benny dicon y e no por a contesta! 


Sr. Harms tabata haci donacionnan 
gigante den cientos di miles di florin 
na Benny. Ora cu Harms tabata kier un 
tereno den centro di ciudad pa construi 
un hotel, Harms ta confirma cu e ora 


ey SI Benny tabata sa di e peticion. 
Kiermen Benny tabata ta un stempel 
minister pa tur peticion di tereno, 
menos esnan cu tabata significa cientos 
di miles di florin pe den “donacion.” Di 
eseynan si e tabata tin un bon cono- 
cemento pasobra e mester a fixnan p’e 
donacionnan ricibi. 


Hues a puntra Harms cual partidonan e 
ta sponser. Harms a confirma cu ta AVP 
so e ta sponsor y cu e la sponsor Benny 
100.000 florin. Tabata tin un donacion 
despues di campaña tambe! 


Despues di presenta e prome hecho, 
Fiscal a pasa pa hecho number 2 cu 
ta referi na Harms cu a saca probecho 
y ganashi cu e benta di e terenonan 
erfpacht of opties door di soborna 


Benny. 


Cos ta teriblemente diferente ora bo 
no ta para mas den Parlamento, unda 
bo ta onschendbaar y bo por grita yen 
barbaridad, gaña, manipula, rebaha, 
insulta y hunga invencibel manera bo 
kier. Pero aworaki ni bo arogancia ni bo 
orguyo no ta bay scapa bo, si berdad 
bo ta culpabel! Bo a grita cu niun hende 
por saca bo for di Parlamento! Berdad, 
pero si tur loke bo a wordo acusa di dje 
riba e prome dia caba a laga bo mudo, 
ta bo mes fechorianan lo saca bo for di 
Parlamento! 


Keda pendiente pa mas informacion, 
pasobra tin hopi mas hechonan fuerte 
presenta den corte cu lo mi elabora 
riba dje den otro articulonan. 


Parlamentario Marco Berlis (MEP) - PART 1: 


Benny Sevinger ademas di sospechoso awor 
tambe ta gana e titulo di stempel minister 

2022 DEN COMPARACION CU 2019 
Oficina di Turismo, A.T.A., ta informa cu pa luna di augustus 
nos destinacion a ricibi un total di 100,770 bishitante “stay- 
over”. Si compara luna di augustus 2022 cu augustus 2019 - 
cu tabata e ultimo aña normal di turismo, por mira cu Aruba 
a recupera 105% di locual a wordo ricibi na augustus 2019.  
E tres mercadonan cu mas a destaca den e cantidad di turista 
cu a bishita na augustus 2022 como tambe den grado di 
recuperacion den e diferente regionnan ta; Estados Unidos 
cu 78,307 bishitante cu ta representa un grado di recupera- 
cion di 110% den comparacion cu augustus 2019, Hulanda 
cu 3,236 bishitante cu ta representa un grado di recupera- 
cion di 98% den comparacion cu augustus 2019 y Colombia 
cu 2,384 bishitante cu ta representa un grado di recupera- 
cion di 87% den comparacion cu augustus 2019. 


2022 DEN COMPARACION CU 2021 
2022 ta mustra un crecemento mas fuerte y stabiel cu 2021. 
Si compara augustus 2022 cu augustus 2021 por wak cu 
crecemento di 26% den cantidad di bishitantenan “stay- 
over”, for di 80,230 bishitante pa 100,770 bishitante. 


MERCADONAN 
Norte America ta keda e mercado mas fuerte pa Aruba y 
na augustus 2022 un total di 80,862 bishitante Norte 
Americano a bishita Aruba. Esaki ta 80.2% di e total di e 


bishitantenan “stayover”. Na augustus 2022, Europa a trece 
9,701 bishitante pa Aruba, cu ta 9.6% di e total di bishitan- 
tenan “stayover”. Un total di 7,641 bishitante cu ta repre- 
senta 7.6% di e bishitantenan “stayover” tabata procedente 
di Latino America; y 2.5% di e total di bishitantenan stay- 
over pa augustus 2022- cu ta 2,566 bishitante, a bishita nos 
isla for di otro partinan di mundo.  


2022 
E prome 8 lunanan di 2022 Aruba a ricibi un total di 738,101 
bishitante “stayover”, cu ta representa un grado di recu- 
peracion di 95% compara cu e mesun lunanan di 2019. 
Mester agrega cu den e prome 8 lunanan di 2022 e mercado 
di Estados Unidos a surpasa e cantidad di bishitante den e 
mesun periodo di 2019 cu 2,874 bishitante. 


TOURISM CREDITS / CENTRAL BANK OF ARUBA   
Di acuerdo cu Banco Central e asina yama ‘Tourism Credits’ 
(anteriormente yama “Tourism Receipts”) pa aña 2021 a 
contribui cu AWG 3,169.9 miyon den nos economia, cu ta 
65.5% mas compara cu e mesun temporada na 2020. Esaki 
naturalmente ta debi na e pandemia global di Covid-19 
durante cual Aruba tambe a cera su fronteranan tempo- 
ralmente entre mita di augustus 2020 te cu augustus 
2020. Tourism Credits a recupera cu 85% si compara 2021 
cu 2019. 


Augustus 2022 a surpasa 
e cifranan di augustus 2019 


Na augustus 2022, Aruba a ricibi 100,770 bishitante “stayover” 


24 


AWEMainta 
Comunidad 
Dialuna, 12 September 2022 


D 
ia 1 di september ultimo, Minister Xiomara 
Maduro di Finansa a entrega e Presupuesto 
2023 di Pais Aruba na Parlamento. Esaki ta algo 
historico, ya cu ta despues di 15 aña un Minis- 
ter di Finansa ta logra entrega e Presupuesto na 
tempo segun nos Constitucion. 
En conexion cu esaki, Minister di Finansa ta 
presenta un programa informativo durante cual 
e mandatario lo splica tocante e impacto cu 
COVID19 tabatin riba nos finansa publico, lo 
duna un bista di e historia financiero di e deficit 
y tambe lo mustra con den tres aña di tempo a 
logra baha e deficit drasticamente di 1028 miyon 
pa 25 miyon florin. Finalmente Minister Maduro 
lo elabora riba e cifranan mas importante den e 
Presupuesto 2023 di Pais Aruba. 
E programa aki lo wordo pasa dialuna 12 di 
september pa 7’or di anochi na Telearuba Canal 
13 y diamars 13 di september pa 8’or di anochi 
na Diario TV Canal 48. 


Minister Xiomara Maduro ta invita pa 
sintonisa un programa informativo 


Riba Presupuesto 2023 di Pais Aruba 


Mireya Boekhoudt a gana un tablet den un curso pa Office Assistant 


D 
os compania cu traha hunto ta haya manera innovativo pa motiva otronan pa 
tin exito. Esaki a pasa durante e prome curso di luna di September.  Data Tech 
y Suzy Maduro Consultancy a uni forsa pa asina ofrece hermentnan necesario pa 
ekipa e cursistanan cu loke nan mester pa tin exito. E oportunidad pa participa p’e 
proximo Tablet ta dia 8 di october 2022,  dia cu e di dos curso di Office Assistant ta 
confirma pa cuminsa. Por inscribi door di yama na Tel.5880950 of 5934494. 


Data Tech Institute ta estableci desde 1993 y ta conoci pa su cursonan den tecno- 
logia y idioma y Suzy Maduro Consultancy ta di e conocedo specialista den PR cu 
tin un amplio experencia den comunicacion y ta graduado di Bowling Green State 
University na Merca. 


E ganado di e tablet di e grupo di e curso 
di Office Assistant, Mireya Boekhoudt 
(man robes) hunto cu e Facilitado di e curso 
Susana (Suzy Maduro) na unda cu tur cursista 
a haya un bunita regalo di aprecio. 


25 


AWEMainta 
Dialuna, 12 September 2022 


26 


AWEMainta 
Dialuna, 12 September 2022 


CS:GO 
CS:GO 


Valorant 


Mobile Gaming News 


ESL has cancelled IEM China 2022 
due to the current covid-19 situation 


ESL has made a lot of 
changes in competi- 
tive CS:GO events, this 
includes Intel Extreme 
Masters (IEM) China 
2022, 
which 
was 
suppose to be in 6th 
to 11th December. This 
is due to the current 
COVID 
situation 
in 
China, and their govern- 
ment enforcing strict lockdowns in many cities. 


ESL Challenger Rotterdam 


ESL has revealed CS:GO 
teams that were directly 
invited to ESL Challenger 
Rotterdam, 
which 
are 
ENCE, Movistar Riders, 
MOUZ, and Outsiders. 
The four invited teams will 
be joined by other four 
teams, who will need to 
earn their place through 
a qualifiers match. Nixuh 
has already won their place by competing in the South 
African qualifier. 
ESL Challenger Rotterdam 2022 is set to start on 
October 14th, 1st place winner will be taking $50.000 
and 2nd place $20.000 and 3rd place $10.000. 


OpTic ‘crashies’ battles against 
Team Liquid and food poisoning 


IN a game against Team Liquid in Valorant Champions 
2022, OpTic Gaming’s Austin “crashies” Roberts was 
suffering through food poisoning and was throwing 
up between matches. In a tweet after their 2-1 
win his teammate praised him for performing well 
even thought he was feeling sick. His final KDA was 
41/39/20. 


Image from RiotGames 


Image from ESL 


GameSpot’s reveals some exiting 
mobiles games from their show 


ON September 8th, 
GameSpot held their first 
ever mobile game show- 
case named Swipe. 
During the showcase, they 
revealed some trailers and 
game plays from various 
games. Such as: Rainbow 
Six, Call of Duty Warzone, Division Resurgence, Little night- 
mares and more. 


Gaming - EN 

General Game News 


Upcoming Japanese x Cyberpunk 
side-scroll stealth game 


IF you’re into Japanese style and cyberpunk games, then 
this might be a game for you, no matter which platform you 
play on. W.R.K.S Games recently announced their upcoming 
side-scroll stealth game, set in Japan inspired universe of 
Katana-Ra, Shinobi Rising. Shinobi Rising will be the first 
PC game set in the Katana-Ra Universe, where feudal Japan 
is fused with futuristic cyberpunk. This game will be a 3D 
side-scroll built in Unreal Engine 5. It features stealth, and 
detective style gameplay. The main character must solve 
mysteries and find the culprit. Shinobi Rising will be released 
on February 14 2023 for PC, followed by PS5, Xbox series, 
Switch and mobile platforms throughout the year. 


General Game News 


Ubisoft announces 
Assassin’s Creed 
updates and future plans 


THIS weekend was full of news and updates about 
various games as Ubisoft Forward 2022 took place 
on the 10th of September. During this all-digital 
conference, the Assassin’s creed showcase was 
the most anticipated, and it did not disappoint for 
Assassin’s Creed fans. 


Ubisoft has officially announced their next 
Assassin’s Creed game, Mirage and it will take 
place in 9th-century Baghdad. The player will take 
the role of the assassin named Basim, he made an 
appearance in Assassin’s Creed Valhalla. 
Assassin’s Creed Mirage will launch for PC, PS4, 
PS5, Xbox Series and Xbox One through Epic 
Games, Ubisoft and Luna next year. 


But that’s not all, Ubisoft is developing the first 
open-world version of Assassin’s Creed, currently 
dubbed as “Jade” for mobile. It’s set in Ancient 
China, and players will be able to customize their 
characters. Unfortunately, no exact release dates 
are set yet. 


EN - Gaming 

TOMANDO 
riesgos 
calculados 
Aceptar el riesgo es fundamental para 
todo lo que vale la pena en la vida, y 
simplemente no hay forma de mejorar 
su suerte y evitar el riesgo. Convertirse 
en propietario de un negocio es correr 
un riesgo que puede desarrollar un 
poder real, ganar prestigio y adquirir 
una gran riqueza. También cambiar de 
trabajo, comprar un coche, o simple- 
mente elegir un plato del menú en un 
restaurante nuevo. 


Una de las más importantes 
COMPETENCIAS EMPRENDEDORAS 
es la toma de riesgos calculados. 


Son personas que están dispuestas a 
asumir riesgos y son conscientes de 
lo que pueden perder si sus miedos 
se materializan. Gracias a esta compe- 
tencia las personas entienden el 
riesgo como una parte inevitable de 
todo proyecto. Pero también apre- 
nden a identificarlo, medirlo y a tomar 
medidas para reducir el riesgo en un 
determinado momento. 


TAN PELIGROSO ES UNA PERSONA 
CON NINGUN TEMOR ANTE EL 
RIESGO, COMO LAS PERSONAS 
DEMASIADO TEMEROSAS. 


Las primeras se lanzan a la piscina 
sin agua y las segundas nunca 
avanzan porque siempre encuentran 
un riesgo Aquellos con esta compe- 
tencia muy desarrollada son personas 
que calculan, analizan e identifican los 
riesgos constantemente. 
Tomar medidas y decisiones para 


reducir los riesgos y controlar los 
resultados negativos, es el equilibrio. 
Además, lanzarse a la acción en cual- 
quier caso te coloca en situaciones 
que entrañan un desafío moderado 
en relación a tu situación personal. Es 
decir, solo el mero hecho de moverte 
es arriesgado, pero si te paras nunca 
llegaras a conseguir nada, solo veras 
pasar a los demás recogiendo frutos 
y tu sin sembrar por miedo a que se 
seque tu cosecha... 
Hay que analizar muy bien si nos 
estamos dejando llevar por DEMASIADO 
POSITIVISMO, o si estamos poniendo 
sobre la mesa suficiente información 
para fluir sin TEMERIDAD. 
Conoce tu aversión natural al riesgo 


comparándola con otras personas y 
descubre si eres un lanzado o excesiv- 
amente prudente. Provoca situaciones 
de riesgo con más gente También 
compara si eres excesivamente opti- 
mista o excesivamente pesimista. 


Empieza tu camino decisional prudente 
y cuando hayas alcanzado velocidad 
cambia tu modelo de estrategia, las 
decisiones más naturales no son 
difíciles. Conocer bien tu tendencia 
natural te ayudará a tomar mejor tus 
decisiones, interpretando mejor tus 
miedos. 
Pide que te hagan críticas, si notas que 
cuando no te dan la razón dejas de 
escuchar…mal asunto. 


ARRIESGATE O PIERDE!! 
ARRIESGATE O PIERDE!! 


Para Mi - SP 

WILLEMSTAD- E persona G. Thodé a nasi na Boneiro y 
tin 64 aña di edad. Den sala di corte e la presenta dia 9 di 
september como acusado y mester a responsabilisa su mes 
pa un acto criminal comete. E ta acusa di a actua hunto cu 
rumannan Yueng den e caso cu a haya e nomber “Play Boy”, 
transportando 176 kilo di cocaina, mas arma di candela dia 
10 di augustus 2019 


Ademas e ciudadano Thodé a keda acusa pa posesion di 
varios arma di candela. Rumannan Yueng ya a keda condena 
den corte di prome instancia pa e caso aki. 


Tabata 11 di september 2021 cu Thodé a keda detene na 
aeropuerto Hato, na momento cu e la yega Corsou den 
e grupo di piscado, cu a keda 1 aña cera na Venezuela. A 
proposito,e asunto di e piscadonan tabata bastante largo 
den prensa, te cu al final a logra cu e piscadonan a haya nan 
libertad. 


Pero apenas e acusado Thodé a pisa suela di Corsou, cu 
miembronan di e team di aresto a pone man riba dje y a detene 
y a transporte pa Aruba, teniendo cuenta cu su siguridad. 
Polis ta sospecha Thodé alias “Wewe” òf “Naro”, como esun 
cu tabata papia na telefon cu e rumannan Yueng tocante e 
cargamento di droga cu a yega e dia ariba menciona. Banda 
di esey e ta keda acusa di ta esun cu a zorg pa dera e carga- 
mento cu a yega tera na Jan Kok. 


Manera ta conoci den e caso aki, djis despues cu e carga- 
mento a yega Corsou, un pickup a busca e droganan y hiba e 
mercancia den area di Jan Kok, caminda tata di e rumannan 
Yueng ta biba. 


Asina cu polis a yega na e sitio tur esnan meti a plama paña 
bay y core drenta mondi. 
Segun resultadonan di e investigacion policial, esta riba 
combersacionnan cu a keda di tap, polis por a scucha con 
e acusado a bisa un di e rumannan Yueng entre otro cu e 
ta den mondi scondi 2 dia caba sin baña. Segun polisnan 
den e caso aki tambe e acusadonan a papia den termino- 
logia camufla, manera lachi largo (cu den practica ta arma 
di candela) y cu e cosnan mester ta bon tapa. 


E acusado aki a bisa e rumannan Yueng tambe cu e cosnan 
ta bon carga. Na prome instante Thodé a bisa den su prome 
declaracionnan, cu e ta envolvi mas of menos den e trans- 


portacion, pero su rol tabata hopi chikito. 


Pero durante tratamento di e caso, Thodé a cambia su 
declaracion y a bisa cu tur loke polis a skirbi cu e la bisa, ta 
inventa. Tambe e la insisti cu e la fia otro persona su telefon 
pa yama y como tal sigur no tabata esun cu tabata papia na 
telefon. Absolutamente nada e no tin di haber cu e carga- 
mento y cu e ta cera inocentemente. 


Den e mesun caso aki anteriormente, cu a keda trata pro 
forma, abogado mr. Peppie Sulvaran a haci e peticion pa 
scucha Martina (ex miembro di Warda Costa), cu ta esun 
cu lo a detecta e boto. Abogado mr. Peppie Sulvaran na tal 
ocasion a conclui cu e procedura y e loke a haya di e carga- 
mento no a bay segun lei y p’esey mester duda den resulta- 
donan di e investigacion. Mas despues abogado mr. Peppie 
Sulvaran a insisti cu Martina nunca por a sa den cua direc- 
cion e boto tabata bin. 


Pero, Martina, kende a keda scucha na hues comisario, a 
duna di conoce cu debidamente e por calcula cua direccion 
un boto ta bay riba base di coordinacion y velocidad. 


Segun Martina ta un cuestion di trek liña riba “pinpoints”. 
Ademas ta aplica e regla cu un boto cu ta nabegando di un 
forma sospechoso, ta keda di meld mesora na Dash cu ta e 
avion di Warda Costa, anto ta exactamente loke a sosode 
den e caso aki. 


G.Thode, kende a yuda rumannan Yueng dera 
176 kilo di cocaina a presenta di dilanti hues (part I) 
Despues cu e la keda 1 aña cera na Venezuela 

WILLEMSTAD - Ministerio Público tabata ‘por la goma’ 
ayera na momento cu fiscal mr. Niks a haci demanda di 5 aña 
pa e homber G.Thodé. E ciudadano Thodé ta keda acusa di 
ta meti den un cargamento di 176 kilo di cocaina cu a yega 
Corsou dia 10 di augustus 2019. 
Segun Ministerio Publico, rumannan Yueng ta e ‘brains’, 
esta e responsabel principal pa e cargamento aki, cu a keda 
dera riba un tereno na Jan Kok y ta pertenece na tata di e 
rumannan Yueng. Mas despues fiscal a profundisa den e 
suceso, splicando cu tabata den oranan di mainta tempran 
di dia 10 di augustus 2019, cu un cargamento di droga a 
yega Corsou na playa di Daaibooi. Playa Daaibooi ta conoci 
como un sitio caminda e tipo di actonan aki sa tuma luga. 
Pa loke ta e boto aki e team di Warda Costa via radar a tuma 
nota cu a saca varios bulto y hinca esakinan den un pickup. 
Warda Costa debidamente tabatin bista riba e boto. Enfin, 
e bultonan a keda transporta pa cas di famia Yueng na Jan 
Kok y a keda dera bou di tera den mondi algun 100 meter 
for di e vivienda. Polisnan a cuminsa mas despues, pero 
riba e mesun dia cu un buskeda na e adres y den e mondi en 
cuestion. Dos dia completo a bay na e buskeda. 
Tabata den oranan di anochi cu a canta bingo, logrando 
pone man riba mas o menos 176 kilo di cocaina den dife- 
rente bulto y armanan di candela dera den tera. 


Rumannan Yueng a keda condena pa e caso aki cu casti- 
gonan di prizon di 6 y 10 aña. Pero cu condena di e rumannan 
Yueng e caso no a finalisa ainda, pasobra tin mas actor. 
Fiscal mr. Niks a bisa ayera durante tratamento di e caso 
cu e ta di opinion cu mescos cu rumannan Yueng, Thodé 
tambe tabata canto di lama pa tuma e mercancia cu a yega 
di contrabanda y keda transporta pa Jan Kok. Aunke cu 
Thodé a insisti cu e no tin nada di haber y a para ariba cu e 
ta inocente. 


Ta for di combersacionnan telefonico cu e la hiba cu su 
colega-acusadonan, a bin cay ariba cu Thodé debidamente 
ta envolvi. 
E combersacionnan a keda scucha y analisa, ya cu polisnan 
tin rato ta vigila y investiga rumannan Yueng. Es mas, for 
di un yamada di telefon cu a keda di tap, polis a saca afo cu 
ta e acusado Thodé tabata hiba e combersacionnan, anto 
esey ta contra na loke Thodé a bisa hues anteriormente. e la 
declara di lo no papia nada, pero cu ta fia, e la fia un persona 
su telefon. 


Na polis Thodé a bisa cu Ministerio Publico mester yam’é 
danki y hasta nan lo tin di pag’é, pasobra ta e a papia y 
asina ey a contribui na solucion di e caso. 
Di e mastnan di telefon polis a haya e prueba cu e acusado 
tabata den area di Jan Kok e dia ey den oranan di 4or di 
mainta y a bel un tal Wawoe, pero Yueng a tuma e telefon 
over. 
For di e combersacionnan cu a keda di tap dia 10 di augustus 
2019, polis a conclui cu Yueng, da Costa Gomez y Thodé 
tabata den mondi scondiendo pa polisnan, cu na e momento 
ey tabata realisando un buskeda. 
Pero ta parce cu Yueng y da Costa Gomez a cana bay, 
lagando Thodé atras cu e cargamento di droga y tambe 
armanan di candela. Thodé a sconde e cargamento di droga 
y e armanan bou di matanan. Continuamente Thodé a sigui 
bisa Yueng cu e cargamentonan ta demasiado pisa pe, pero 
Yueng a reacciona, bisando cu di ningun manera e no por 
laga e cargamento patras. 


Un otro combersacion cu a keda di tap, a haci posibel pa 
polis scucha con Thodé ta yama un otro persona, bis’é cu 
e cosnan a keda scondi bon y solamente e tasnan ta poco 
molestioso. Mas aleu a sigui referi na diferente comber- 
sacionnan telefonico y expresionnan cu ta compromete 
Thodé, tambe punto di bista di abogado Sulvaran den e caso 
aki. 
Segun fiscal Niks, na prome instante e acusado a nenga tur 
cos y a bisa cu e dia ey e tabata na Campo y despues a bay 
keda na Westpunt. Pero despues cu a confront’é cu e comb- 
ersacionnan cu a keda di tap y cu ministerio publico tabata 
dispone di dje, e la admiti cu e ta complice den e caso aki, 
pero e no ta doño di e droganan ni e armanan, anto cu su 
rol tabata hopi chikito den e caso aki. A base di tur detaye 
y puntonan cu ta compromete Thodé debidamente, fiscal 
Niks a conclui cu e acusacionnan ta legalmente y convin- 
sentemente substancia y proba, como tal a demanda pa e 
acusado Genaro Thodé 5 aña di prizon. Aki 3 siman hues mr. 
G. Verbeek lo dicta sentencia. 


5 aña di prizon demanda pa Thodé (Part II) 

Fortaleza Pa Famia 


KICO ta nifica, tene man di Dios, esey ta nifica duna Dios 
tur autoridad riba nos bida, den cual nos ta declara cu 
Cristo Hesus ta Rey y Señor di nos bida. 


Dicon nos tin di haci’e? Pasobra nos ta bibando den tempo 
dificil, tempo trabahoso, un tempo caminda hopi cos ta 
parce bon, pero nan ta completamente contra boluntad y 
principionan di Dios, caminda hende a bira stimado di nan 
mes, y ta haci compromiso cu mundo. 


Nos confiansa mester aumenta tur dia mas y mas den Dios, 
pasobra solamente Dios merece nos confiansa, pasobra 
Dios ta balora tur su yiunan, Dios tin nos den su planti 
man. Dios ta stima nos cu un amor eterno. 
Nos mester tene man di Dios, pa E por guia nos bida, y 
nos famia, tin hopi guiado falso ta bay rond, buscando 
fama, papiando di nan mes , pero nan ta nenga Su poder. 
(2Timoteo 3:5). 


Señor su man ta poderoso. 
Señor su man ta victorioso. 
Señor su man ta haci milager. 
Señor su man ta kibra tur cadena di maldad. 
Señor su man ta trece libertad. 


Den e man di Señor tin salbacion, redencion y liberacion. 
Den e man di Señor tin pordon, goso, y paz. 


2 Timoteo2:19 ta bisa: Sinembargo e fundeshi firme di 
Dios ta para, seya cu e inscripcion aki: 
Señor conoce esnan cu ta di dje, y laga tur esnan cu ta 
menciona e nomber di Señor abstene di maldad. 


P’esey ta hopi importante , pa nos tene na e man di Dios, 
pasobra ta for di dje solamente sabiduria y integridad ta 
bini, no tin bienestar si nos bida no ta completamente 
entrega na Dios, y nos ta den Su man , pa asina e por guia 
nos bida. 
Man di Dios ta nifica poder di Dios. 


Cristo Hesus ta sinta den cielo na man drechi di e Tata, 
man drechi ta nifica man di autoridad, man di confiansa, 
man di poder. 


Ora nos ta tene na e man di Dios , nada ni ningun hende 
por saca nos por di su man (Romanonan 8:35-37) 


Esnan cu pone tur cos den man di Dios lo mira man di Dios 
den tur cos. 


No laga hende cu no ta kere den Dios, stroba bo cu 
palabranan negativo, tene na Dios su man, y sigui confia 
den Dios. 


Ora e man di Dios ta guia bo, scuridad no por haci bo 
nada, pasobra den bista di Dios scuridad y luz ta igual, 
Dios sa tur cos y Dios ta mira tur cos. 


Hende no mester perde tempo den maldad, rabia, orguyo, 
vengansa,pasobra den ningun di e cosnan aki tin ganashi, 
solamente decepcion. 


Tuma nota di e hende perfecto, y observa esun cu ta recto, 
pasobra e hende di pas lo tin descendiente. (Salmo 37:37) 


Esun cu ta tene man di Señor ta tuma su refugio den 
Señor, esun cu ta busca rikesa di mundo, ta tene man 
cu e malbado, p’esey dia tras dia nos ta mira con hende 
ta kibra otro, pasobra e man cu nan ta tene ta man di e 
malbado, cu solamente a bini pa horta, mata y destrui. 


E cara di Señor ta contra hacidonan di maldad, pa corta e 
recuerdo di nan kita for di riba tera.( Salmo 34:16) 


Ken cu ta kere cu Hesus ta e Cristo ta naci di Dios,y ken cu 
ta stima e Tata ta stima e Yiu cu ta naci di dje. 
(1 Juan 5:1) 


Sinceramente, Pastor Marcel Balootje 


Laga nos tene man di dios 

Every life is noted and is cherished, 
and nothing loved is ever lost or perished. 


Salmonan 27:4-5 
Un kos mi a deseá di SEÑOR, esei lo mi buska: ku mi por keda den 
e kas di SEÑOR tur e dianan di mi bida, pa kontemplá e bunitesa 
di SEÑOR, i pa meditá den Su tèmpel. 5. Pasobra den e dia di 
angustia E lo skondemi den Su tabernakel; den e lugá sekreto di Su 
tènt E lo skondemi; E lo hisami pone riba un baranka. 


Cu inmenso tristeza na nos curazon pero conforme cu Dios Su 
boluntad nos ta anuncia fayecimento di: 


Sara Violeta 
Kock-Hoevertsz 
na edad di 77 anja 
Na nomber di: 
Su esposo: ✝Claudio Kock 


Su yuinan: Sandra y Henry Baarh-Kock 
Albert y Sharine Kock-Rafael 
Robert Y Gladiola Kock-Croes 
Sharline Kock 


Su nietanan: 
Nadira Baarh 
Ziphora y Alwen Biesum-Baarh 
Xoën y Andre Geerman-Kock 
Bibianca Baarh 
Lisiandra Kock 
Claudia Kock 


Su rumanan: 
✝Annie Hoevertsz y famia 
✝Dolf Hoevertsz-Smarius y famia 
✝Janny y Vilma Hoevertsz-Moralez y famia na California 
✝Eddie y Erna Hoevertsz-Croes y famia 
Mai y Rosa Hoevertsz-Luydens y famia na Hulanda. 
✝Fedi y Nini Hoevertsz-Croes. 
✝Nel y Lena Hoevertsz-Rafine y famia. 
Frank y Yamila Hoevertsz-Kock y famia. 
Mary y Leo Werleman-Hoevertsz y famia. 
Su swa y cuñanan: ✝Maria y ✝Emiterio Werleman-Kock 
Elouisa y ✝Roulien Vinder-Kock 
Candida Kock y famia 
Su omo: Johan Boekhoudt y famia. 


Manera famia: Mena y Shanco Delaney 
Su sobrino y sobrinanan, primo y primanan, su ihanan, bisiñanan 
y conocirnan y Demas famia: Hoevertsz, Kock, Baarh, Raphael, 
Croes, Tromp, Smarius, Moralez, Luydens, Rafini, Werleman, Vlinder, 
Franken, Flanegin, Boekhoudt, Biesum, Vega-Coca, Rojas-Molina, 
Lopez, Delaney, Rafael 


Bon bisiñanan y tur su bon amigonan, mucho pa menciona. 
Rumannan y Pastoor Frederick Kelly di Iglesia Bon Nobo Sabana 
Basora. 


Nos ta pidi nos disculpa si nos por a lubida un of otro persona den 
nos tristeza. 


Ta invita tur amigo y conocirnan pa asisti na acto di despedida cu 
ta tuma lugar Dialuna 12 september di 9:00am-12:00am na Royal 
Funeral Home. 


Despues di entiero nos no ta ricibi bishita di condolencia na cas. 


Salmo 91/14-15-16 
“Si e tene na Mi, lo Mi salb’é: 
lo Mi hals’é, si e tin respèt pa mi Nomber. 
Ora e yama Mi lo Mi contest’é, 
den problema Mi ta huntu cu né, 
lo Mi Libr’é i colm’é cu honor. 
Mi ta pon’é disfrutá di un bida largo y lo lag’é 
contemplá mi salbashon.” 


Cu gran tristesa, pero conforme cu Dios su boluntad, nos 
ta anuncia e fayecimento di: 


Suzanne Ruthy 
Clarissa Thomas 
Cariñosamente yama: “Suzy” 
*04-03-1966 - †06-09-2022 


Na nomber di su 
Mama: 
Veneranda Thomas-Henriquez 


Ruman: Raymond Thomas 
Therance y Kylee Kelly 


Tanta y omonan 
Primo y primanan 
Ihanan 


Amiganan di cas: Mary, Raquel, Irinia, Imelda, Xiomara, 
Jetje, Angelo, Robert y Maritza Tromp y demas amiga y 
amigonan 


Ex-coleganan di Horacio Oduber Hospitaal 
Bisiñanan, comer y compernan y conocirnan 


Famianan: Thomas, Henriquez, Irausquin, Maduro, 
Ragunath, Quant, Perez, Hoek, Tromp, Akkari, Lacle, 
Wever, Werleman, St.Jago, Jacobs, Koevoets, 
Servinus, Gerritsen, Semeleer, Anthony, Nicolaas, Kelly, 
Kartjodimedjo, Naddall, Ras, y demas famia den exterior. 


Nos ta pidi disculpa si nos por a lubida algun famia di e 
defunto 


Acto di entiero lo tuma lugar riba dialuna 12 di 
september 2022 di 1or pa 4or di atardi na Aurora Funeral 
Home, despues saliendo pa Santana Catolico na 
Boerhavenstraat. 


Ta lamenta cu despues di entiero no ta ricibi bishita di 
condolencia na cas. 


Na luga di flor preferibel un donation pa “Koningin 
Wilhelmina Kanker Fonds” 


Sarah-Victoria Kock 
Glady-Marie Kock 
Denny Eduwardo 
Raygel Jansen 
Danovic Carolina 

Every life is noted and is cherished, 
and nothing loved is ever lost or perished. 


Mi a glorifica bo Cristo riba e mundo aki. 
Mi a termina e trabao cu abo a duna mi pa hasi. 
Warda tur esnan cu ta keda atras den bo nomber. 
Cu inmenso tristesa na nos curason, nos ta participa 
fayecimento di nos ser stima. 


Feliciano Timoteo Damian 
Miho conoci como “Teechi” 
*24-01-1936 ꝉ06-09-2022 


Na nomber di su: 
Esposa: 
Juliana Damian Boezem 
Yiunan: 
Jealda Damian y Anthony Vrolijk 
Marlon Damian y Sylvia Damian Boelhouwer 
ꝉ Strienda Damian 


Nietanan stima: 
Virginia Nuijten & Austin Esprit 
Anthajëan Vrolijk & Jeandré Tromp 
Lorain Damian & Bryan Werleman 


Unico bisanieta stima: Alaïssa Tromp 
Rumannan: 
ꝉ Eugenio Damian y famia 
Francisco Damian y famia 


Demas familia, subrinonan, subrinanan, primonan, primanan, 
conocirnan, bisiñanan, ihanan. Ex coleganan di Lago, Coastal, 
El Paso, Valero, Caribbean Palm Village y Casa Del Mar. 
Ta invita pa acto di entiero cual lo tuma lugar Diamars 13 di 
September 2022 for di 2:00 pm- 4:00pm na Aurora Funeral 
Home. Despues ta sali pa santana catolico, De Vries na Santa 
Cruz. 


Adres pa condelencia: Aurora Funeral Home, Dialuna 12 di 
September 2022 pa 7:00 pm -9:00pm. 


Nos ta disculpa si den momentonan di tristesa por a lubida 
ariba un of mas familia. 


Despues di entiero lo no por ricibi bishita di condolencia na cas. 


“Dios ta amor, y amor ta Dios, maske mi no ta na e 
mundo aki, tur dia lo mi ta banda di boso curason, mi 
por stens di loke Señor ta haci”. Salmo 33 


Cu hopi tristeza na nos curason, pero conforme cu e 
boluntad di nos bon Dios, nos ta anuncia fayecimento 
di nos Mama, nos Wela, Mi BisaWela, Mi Suegra, Tanta, 
Prima, Cuña, Comer, Amiga y pa hopi “Nana”: 
Sra. Viuda Máxima 
Kock-Koolman 
Cariñosamente yama Chima, 
Tan Chima of Nana 
*27 November 1944 
† 08 September 2022 


Na nomber di su: 
Esposo: 
† Thomas Juan “Tommy” Kock 
Yiunan: Burthy y Uka Kock 
Angie Kock 


Nieta: Zéninah Kock y Eduard Donata 
Nieto: Zenon Kock 


Su pret’i wowo cu a trece alegria den su bida, 
su Bisanieta: Elle-Mae Donata 
Tur su Rumannan den felis memoria 
Tur su Sobrina(o)nan y nan famia 
Prima(o)nan y nan famia 
Swa y Cuñanan y nan famia 
Ihanan, Comer y Compernan, 
Amiga y Amigonan 
Su bon bisiñanan di semper 
Su Muchanan di Garashi di TKST 
y demas famia y conocirnan. 


Ta keda invita pa acto di condolencia y entiero di nos 
defunto stima Maxima cual lo tuma lugar diaranson 14 
September 2022 for di 9or pa 11or di mainta na Misa 
Santa Filomena na Paradera y despues pa Santana 
Pastor Kraanwinkel na Paradera. 


Adres pa condolencia: Pavia # 2-A 
Nos disculpa si den nos dolor nos por a lubida un of otro 
famia. 
Nos ta lamenta cu despues di entiero nos no ta ricibi 
bishita di condolencia na cas. 

Every life is noted and is cherished, 
and nothing loved is ever lost or perished. 


“Señor ta mi Wardador, mi n’ tin falta di nada; 
Den cunucu di yerba berde, E ta pone mi sosega. 
E ta hiba mi na awa trankil, pa mi bolbe haña forsa” 


Cu inmenso tristesa den nos curason pero conforme cu boluntad di 
Dios, nos ta anuncia 
fayecimento inespera di nos querido tata, ruman, welo y omo: 


Sr. Rafael Koolman 
Mihor conoci como “Fai” 
Doño di caha d’orgel “Sorpresa” 
Tocado di wiri 
Ex-empleado di LAGO 
* 24 – 10 – 1934 † 08 -09 – 2022 


Na number di su: 
Mayornan: 
† sr. Jacobo Koolman 
†sra. Lucia Koolman 


Na nomber di su Ex-esposa: 
Dorilia Werleman 


Su yuinan: 
Roberto Koolman y Rachel Koolman- Kelly 
Maria Cristina Illene Koolman y Luis Kock 


Su nieto(a) nan. 


Rumannan: 
† Sra Maria Krozendijk-Koolman y famia 
† Sr. Placido Koolman y famia 
† Sra. Josefa Gomes-Koolman y famia 
Sr. Antonio Koolman y famia 
† Sr. Demetrio Koolman y famia (na Hulanda) 
† Sra. Angelina Koolman 
† Sra. Rosario Koolman 


Tur su sobrino y subrinanan, ihanan, primo y prima nan, swa nan y 
cuña, comper y comeran. 
Na tur su amigonan y tocadornan di caha d’ orgel y wiri di Aruba y 
di Curaçao. 
Na tur ex-empleado nan di LAGO. 


Gradicimento na: Enfermenero (a) nan di Wit Gele Kruis y 
Thuiszorg Jaburibari: Rufina Tromp, Patricia, Marbelis, Mirna, Flavia, 
Cintya, Geraldine, Angeli y Franchesca un danki di curazon di parti 
famia. 


Famianan: Koolman, Krozendijk, Gomes, Angela, Flanegin, Danio, 
Thiel, Dirksz, Werleman, Maduro, Kock, Kellly, Geerman, Irausquin, 
Curiel, Danje, Wernet, Croes, Loopstok, Solognier, Albertsz 


Y demas famianan ta invita tur amigo, bisiña y conocirnan pa asisti 
na e acto di enteiro cual cu ta tuma lugar pa 11’or di mainta 
saliendo for Misa Inmaculada Concepcion pa Santana 
Catolico na Sta. Cruz. 


E restonan mortal lo ta reposa for di 9’or di mainta den Misa 
Inmaculada Concepcion na Sta. Cruz. 


Nos ta lamenta cu despues di enteiro nos no por ricibi bishita di 
condolencia na cas. 
Nos kier pidi nos disculpa si nos por a lubida un of otro famia den 
nos tristesa. 


Laga tur loke ta spera mi ta bunita 
Laga tur locual cu mi encontra na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza 
~Cado Wever 


Rudsel Rafaël 
Conception 
“TiTi” 
* 25 Okt 1960 - + 8 Sept 2022 


Casa: Marcia Conception Winterdaal 


Yiunan: 
Gabriëlle y Noáhmi (Marlon) Peterson 
Rudmar 
Rachella 
Giannina & Giandra 
Ruman nan: 
Wilfred (shorombo) y Gerda Conception 
Meredith Conception y famia na HUL 
Myrugia Conception y famia na CUR 
Judith Charter y famia na USA 


Subrino(a) nan: 
Charetti Martina y ruman nan HUL 
Jenny Maduro y ruman nan HUL 
Mirugene Conception y ruman CUR 
Jeffrey Charter y ruman USA 
Sharlin Hooi y ruman CUR 


Primo y prima nan na Curacao: 
Wilbert Fransisca y ruman nan 
Edmond Conception y ruman nan 
Eric Job y ruman nan 
Igor Conception y ruman nan 
Marlon Eugenia y ruman nan 
Ike Jesurun y famia 
Regilia Rosa y ruman 
Jencho Sturley y ruman 
Sobra primo(a) nan di Boka 


Famia: Conception - Winterdaal - Zimmerman - Peterson - Larmonie 
- Kelly - Martina - Tremus - Job - Fransisca - Eugenia - Franciscus - 
Rosa - Jesrum - Geerman - Westerburger - Brete - Bronswinkel - Tromp 
- Ras – Navarro - Leito 


Team voetball Rooi Afo i Atletico deportivo, Dialysis care di HOH, Lite 
Life Medicab crew. 


Y demas famia, subrina(o)nan, prima(o)nan ihanan, comer y 
compernan, amiga(o)nan, bisiña nan y demas famia y amistadnan 
Aruba, Curacao, Hulanda, USA 


Acto di condolencia lo tuma lugar Dialuna, 12 september 2022, di 
7:00PM – 9:00PM na cas Paradera 157-D 
Acto di despedida cual lo tuma lugar na Aurora Funeral Home 
diaranson 14 di September 2022 di 9’or pa 11’or di mainta. 
Cremacion lo tuma lugar despues den seno familiar. 


Nos disculpa si den nos tristesa nos por a lubida un of otro famia. 
Nos ta lamenta cu despues di entiero nos no lo ricibi bishita di 
condolencia na cas. 


Primo y prima nan na Aruba: 
Roy Martina y ruman nan 
Mariela Franciscus y ruman 
nan 


Iha: Minuska Martina HUL 


Swa y cuña: Rigis & Harold 
Larmonie y famia 
Avery Winterdaal & 
Madelene Kelly 
Michael Winterdaal y famia 


Amigo nan di cas: 
Trinidad - Mario - Maria - 
Noly - Bencho – Armando 

Tur cos aki na mundo tin su ora y su tempo, 
Ora pa nace y ora pa muri, ora pa yora y ora pa hari, 
Ora pa keda keto y ora pa papia, ora pa stima y ora 
pa odia, 
Predicador 3:1-2-4-7-8 


Cu hopi tristesa pero conforme cu boluntad di Dios 
nos ta anuncia fayecimento inespera di: 


Sr. Charles B. 
Baarh 
Cariñosamente yama 
“Opa, Charles of Charlie” 
*21-03-1936 - †09-09-2022 


Acto di entiero lo tuma 
lugar na Royal Funeral 
Home diaranson 14 di 
September 2022 di 2’or pa 
4’or di atardi. 


Condolencia lo tuma lufgar na Royal Funeral Home 
diamars 13 di September 2022 di 7’or pa 9’or di 
anochi. 


Gradicimento 


Famia Paesch-Geerman ta profundamente agradeci 
na tur persona cu a asisti na belorio, entiero y na 
esnan cu a manda areglo di flor asina tambe cu nan 
presencia of via un telegram, email, telefon of tambe 
a manifesta nan condolencia na e fayecimiento 
cristianamente di nos estimada 
Casa, Tata, welo, Omo y ruman nomber di Señor 


Abertico 
“TICO“ Paesch 


Cu un inmenso 
gradicimento na Staff y 
pernoneel di Setar N.V. 
y tambe na tur su ex 
coleganan di IT.Services 
Infrastucture/ Back up Operator na Setar. 
Un danki special na hospital di Aruba y esunan na 
Colombia 
Di curazon un danki pa tur famia y conocirnan cu a 
bini, tur bisiña, y amigonan cu di unforma of otro tabata 
cla pa uza nan tempo pa sostene y yuda nos. 
“MASHA DANKI “ 


Every life is noted and is cherished, 
and nothing loved is ever lost or perished. 


G 
rupo di Oracion “Inmaculada Curason 
di Maria ” ta recorda tur debotonan di 
Mama Maria cu DIAMARS 13 DI SEPTEMBER 
2022, ta reuni pa 6or di atardi na e Monu- 
mento di Inmaculada Curason di Maria na St. 
Cruz. Ta resa rosario, diamars ta resa Miste- 
rio Doloroso, prome cu Santo Sacrificio di 7or 
di anochi. 
Ta invita tur deboto y esnan cu a Consagra 
pa bin resa Santo Rosario Misterio Doloroso 
. Tur cu a Consagra ta invita pa asisti y ta 
resa dilanti di e monumento di Inmaculada 
Curason Maria. Mama Maria sigur ta warda tur 
cu a consagra. Dia di a consagra nos a resa 
ora di Bendicion: Dios, principio y fin di nos 
santidad, cu ta yama esnan cu a bolbe nace di 
awa y di Spirito Santo pa bin na e plenitud di 


gracia y e perfeccion di caridad, wak benigna- 
mente riba Bo sirbidonan cu ta ricibi piadosa- 
mente e Scapulario aki di Sagrado Curason di 
Hesus y Maria y haci cu nan ta converti den 
imagen berdadero di Cristo, asina cu, na final 
di nan bida terenal, cu ayudo di Santisima 
Birgen, nan merece di drenta den 
alegria di Bo Cas Celestial. 


Como yiunan di Maria, 
E ta bisa cada alma: “Bisti’e cu devocion y cu 
perseverancia. E ta mi bisti. Ora bo tin’e bisti 
ta nifica cu continuamente bo ta pensa riba 
Mi y a Mi na Mi banda, semper Mi ta corda riba 
bo y yuda bo pa sigura bida eterna. Kende cu 
muri cu e scapulario bisti, lo no sufri Candela 
eterna”. 


Santo Rosario y Oracion na e monumento di “Inmaculada Curason di Maria” 

